open-index/open-wikipedia-markdown huggingface dataset:
劉蘊晴

（英文：**Rachel Lau**；葡文：**Rachel Lao**；）係澳門女KOL、演員同埋歌手，曾經係微辣文化嘅成員。

## 簡歷
劉蘊晴講過自己讀緊中學嘅時候都有唱下歌，而且老師同學聽到自己嘅歌聲之後，就話唱得咁好應該好好發展，但佢當時完全冇諗過要入行。到咗大學，劉蘊晴希望畢咗業都有個鐵飯碗唔怕冇嘢做，所以就揀咗會計。同時，佢亦開始試下作曲唱cover，同參加大大小小嘅音樂節，重開始埋自己嘅YouTube頻道，之後就俾澳門音樂公司發掘，錄製咗第一隻專輯《0430》。後來，重加入咗微辣做 KOL同歌手，一開始並冇打算做演員，但因為嗰時唔夠人做幕前，所以開始從事此類工作，而家已經好多人識得佢。

劉蘊晴喺拍攝微電影《再一次》後被尊稱為微辣一姐。伴隨著高人氣，喺一次直播中同微辣另一名藝人田娜及音樂部總監馬仔開設Telegram群組，取三人藝名字頭為天馬劉星拳，群組現時有大概5000名成員。

過去，貓特係劉蘊晴嘅現實男友，佢嘅螢幕男友通常係車干軒。

## 事件
劉靜儀自殺事件令微辣文化大受打擊，其澳門總部過咗冇幾耐清空咗並可能退埋租。有人喺網上公開咗嗰度未拆完嘢時喺入面影嘅相，由此可見一件似乎係由劉蘊晴粉絲送畀佢嘅生日禮物被遺棄於該處。唔少網民因此指摘劉蘊晴，佢辯稱噉係無心之失，並表示已經及時執返。

## 演出
### 電視劇（ViuTV）
* 2022年：《心靈師》 飾演 姚珈晴
### 電視節目（ViuTV）
* 2022年：《囝囝女女730》第258集嘉賓
* 2023年：《今餐有料到》 第400集嘉賓

## 音樂作品

### 派台歌曲成績

## 參考

## 出面網頁
*劉蘊晴嘅Facebook個人檔案
*劉蘊晴嘅Facebook專頁
*劉蘊晴嘅Instagram個人檔案
*劉蘊晴嘅Threads個人檔案
*劉蘊晴嘅YouTube頻道（大）
*劉蘊晴嘅YouTube頻道（中）
*劉蘊晴嘅YouTube頻道（細）
*劉蘊晴嘅Linktree
*劉蘊晴嘅微博個人主頁
*劉蘊晴嘅美拍主頁
*劉蘊晴嘅B站個人空間
*劉蘊晴嘅Telegram Group
*劉蘊晴嘅Apple Music藝人頁面
*劉蘊晴嘅Spotify藝人檔案
*劉蘊晴嘅KKBOX個人首頁
Yelo

（中文真名：**黃曉晴**；葡文真名：**Wong Hio Cheng**；洋文暱稱：**Vanessa Wong**；）女士係KOL、演員同埋歌手，因做咗微辣文化嘅藝員而出名。

## 簡歷
Yelo喺澳門出世，屋企人係龍鳳餅家老闆。Yelo自細鍾意表演，鋼琴考到8級(識彈jazz)，亦曉跳街舞，唱歌𠲖瓣都𠶧(包括rap)；佢讀𡁵高中三年級時識唨陸志豪（六毫子），經過試鏡後加入微辣集團開始上鏡演出。

Yelo曾經有個比佢大八歲嘅男朋友；加入微辣集團之後經常同豪DEE做對手戲，不過聲稱彼此唔係情侶。㗍二〇二三年，Yelo開始同康聰拍拖，從此主要𠺬香港撈嗙住。
## 演出
### 電視節目（[[ViuTV]]）
*2021年：《囝囝女女730》第233集嘉賓
*2022年：《七福星》第6集嘉賓
*2022年：《聲控鬥室》第1-5集嘉賓
*2023年：《困獸鬥》第62集嘉賓

## 參考資料

## 出面網頁
*
*
*
AKI (作曲家)

**AKI**（中文漢字：；日文漢字：**福島 章嗣**；日文假名：**ふくしま あきつぐ**；日文羅馬字：**Akitsugu Fukushima**），係一個日本籍音樂人，喺2013年蒞到澳門生活，重加入咗本地樂隊「刃記」。

## 簡歷
AKI原本住喺日本福岡縣南邊嘅城市久留米，喺日本做音樂呢行已經四年，重組成過樂隊「Climb your Mind」，後來喺東京識到依家個老婆Picca。

由於Picca係澳門人，佢希望可以番澳門生活，佢哋結完婚商量過之後，AKI決定移居澳門。初初嚟到澳門，佢選擇從事自己最擅長嘅音樂工作，同埋參加咗刃記結他手公開招募嘅選拔，憑住出色嘅彈奏技巧同舞台感染力，喺2013年成功加盟刃記。

後來有更多嘅發展機會，開始同其他本土歌手例如劉蘊晴、彭永琛、馬檇鏗同埋龍世傑等等，去編曲同幫佢哋作曲之類，重周不時會去其他地方表演。2017年佢發布咗第一張專輯《Monolouge EP》，可以話係外地人喺澳門成功嘅例子。

## 參考列表

## 超連結
*AKI嘅互聯網站首頁
*AKI嘅X個人資料頁面
*AKI嘅Facebook個人檔案
*AKI嘅Facebook專頁
*AKI嘅Instagram個人檔案
*AKI嘅YouTube頻道
*AKI嘅Linktree
*AKI嘅IMDb page

類:日本作曲家‎
岑子杰

**岑子杰**（，），係前任香港民間人權陣線召集人、第六屆沙田區瀝源選區議員，亦係現任香港彩虹執行幹事、社會民主連線外務副主席。

2019年，岑子杰領導民陣推動反送中逆權運動，因而開始出名，同時參選第6屆香港區議會選舉嘅沙田瀝源選區。同年10月，佢喺旺角畀一班南亞裔人襲擊頭同手，即使受傷，但最後亦都能夠擊敗公民力量黃宇翰，成功當選。

## 早年
岑子杰係廣東恩平人，響單親家庭大，淨係得阿媽。早年入讀嶺南鍾榮光博士紀念中學（2007年中七畢業）同埋香港專上學院（2018年畢業於社會工作高級文憑）。

岑子杰自細就畀人話係「人妖」。佢讀高中嗰時，佢一位同性戀老師因為性取向而畀週刊偷拍，搞到嗰位老師情緒變差，瘦咗好多。岑子杰見到之後深受影響，因此佢鼓起勇氣，響同學面前「出櫃」，仲同同學解譯同性戀人士實際嘅生活並唔係好似大家咁諗，另外佢仲寫信畀嗰位同性戀老師鼓勵佢。

響中七畢業之後，佢做咗議員助理，但係慢慢發覺呢份工唔係好啱自己，後嚟佢轉為加入民陣成員團體、香港彩虹轄下行動組織「彩虹行動」。2008年開始為民陣做嘢，包括人權同埋警權事務。

2014年，佢同一位空少喺紐約結婚。

## 政治生涯
### 早期街頭活動
岑子杰參加街頭政治活動嘅歷史，最早係2008年嘅「七一大遊行」，當時佢唔係幾出名。響2009年，佢曾經上過香港民間電台，響西洋菜街一帶做FM廣播，宣揚街頭抗爭，因而被差佬告違反《電訊條例》，畀差佬拉咗。

從佢呢一次畀差人拉之後，就畀差人長期盯住，成日畀差佬同埋法庭傳訊。不過佢唔驚，響一次街頭演講嘅時候，佢用名言嚟激勵參加示威嘅人：「響一面高大、堅固嘅牆同埋一隻撞向牆嘅雞蛋之間，我會永遠企響雞蛋一邊。」

### 參加逃犯條例示威
後嚟，佢開始有人氣，由好出名嘅佔中、雨傘革命至到反修例遊行，都可以見到岑子杰嘅身影。

響2019年3月31號，岑子杰分別有份搞第一次反《逃犯條例》、第二次反《逃犯條例》大遊行同埋幫手組織2019年6月9日號「守護香港反送中」大遊行。同年6月1號，佢夾埋其他民主派人士呼籲香港市民罷市、罷課同包圍立法會，去迫行政長官林鄭月娥撤回《逃犯條例》。同月10號，岑子杰第三次搞反《逃犯條例》大遊行，另外重搞埋譴責鎮壓撤回惡法大遊行，批評差人以暴力對待示威者。響7月1號，佢有份搞嘅2019年七一遊行正式開始，主題係「撤回惡法，林鄭落台」，另外副題係「重啟政改，釋放政治犯，撤銷暴動定性，徹查612」，呼籲香港人上街遊行抗爭。

響2019年12月8號國際人權日遊行期間，岑子杰畀一啲差佬人身攻擊，個班差佬話岑子杰係「死gay佬」。

響2019年8月29號，佢響佐敦畀兩名蒙面人以長刀、鐵通同埋球棒襲擊，同佢同行嘅朋友都受咗傷。

### 參選立法同區議會

響2019年10月10號，岑子杰宣佈參選2019年區議會選舉瀝源選區，代替因為畀人判坐監而唔可以參選嘅黨友黃浩銘。不過響同月16號，佢響旺角畀一班南亞裔人襲擊，頭同手都大量流血，畀送到廣華醫院治療。而黨友、民陣副召集人陳皓桓證實咗岑子杰係去民陣大會途中畀人打，佢同時強烈譴責呢班南亞裔人嘅行為。但係有中共喉舌聲稱呢單野係岑子杰自導自編自演。

最後，岑子杰以3283票大比數當選瀝源選區區議員，擊敗公民力量黃宇翰，另外岑子杰重係瀝源選區第一個成功當選嘅泛民主派候選人。

響2020年7月22號，岑子杰宣佈參選2020年香港立法會選舉，代表民陣出選九龍西選區，呢次係佢第一次參選立法會。而呢次提名係根據響2020年香港立法會選舉民主派初選入面佢攞到嘅票數而定。最後，岑子杰響呢次初選總共攞到25670票，以得票率第一名嘅身份獲得民主派提名出選九龍西選區，同岑子杰一齊獲得民主派提名出選嘅仲有張崑陽、何啟明同埋毛孟靜。

不過因為疫情關係，行政長官林鄭月娥宣佈將原定響9月6號押後到2021年9月5號先至搞立法會選舉。

響2020年8月14號，岑子杰接受立場新聞訪問期間透露，話自己由6月開始就已經畀人跟蹤，而嗰班跟蹤人士成日將架車泊響岑子杰屋企樓下，就連岑子杰同人去燒嘢食都畀嗰班人跟蹤。另外，岑子杰嘅黨友陳皓桓都同時畀人跟蹤。

2021年1月6號，差人以岑子杰曾經參加2020泛民主派35+初選，話佢違反港區國安法而拉咗佢，第二日以三萬蚊保釋。響出差館後，岑子杰同黃碧雲見記者，佢鬧啲差人：「拉我係咪好荒謬？我覺得響拉黎智英嗰一刻已經夠嗮荒謬啦！總之你係反對派嘅，差人就全部拉嗮你！」不過之後佢嘅保釋申請畀法官以「難保再犯」呢個理由而拒絕咗，所以一直畀人還押。7月7號，岑子杰最終宣佈唔撈區議員一職。

## 評價
### 蔣麗芸
響2019年7月，立法會議員蔣麗芸響Facebook上面發佈咗一條片，當中有言論係攻擊跟岑子杰嘅同性戀身分，仲話佢特登隱瞞，但係岑子杰一早已經「出櫃」，後嚟佢響社交網站回應，話蔣麗芸嘅言論「無力」，仲表示會同其他同性戀人士一齊繼續同行。

### 泰晤士報
《泰晤士報》選出2020年全球20位值得關注人物，岑子杰榜上有名，係唯一一個香港人上榜。而《泰晤士報》讚岑子杰係「獨特人物」（uniquely distinctive figure），仲話佢係一個激動人心嘅演講者。

## 參考資料

## 出面網頁

* 
* 

類:香港同性戀政治人
類:香港基佬
河野太郎

**河野太郎**（），係日本政治人，自由民主黨眾議院議員，現任行政改革大臣，之前做過外務大臣同防衛大臣。

## 家族
舊時河野家族喺神奈川縣係富農嚟，太爺河野治平已經係神奈川縣議會議長。

阿爺河野一郎係眾議院議員，做過農林大臣、副首相等嘅內閣職位，係自民黨入面嘅大佬。

老豆河野洋平就做過自民黨嘅總裁，但係當時正值自民黨下野嘅時候，佢亦都係第一個做過自民黨總裁但做唔成首相嘅人，喺河野洋平同社會黨一齊執政嗰陣，發表過「河野談話」。

阿媽河野武子係伊藤忠兵衛嘅後人，伊藤忠兵衛創立咗伊藤忠商事同丸紅呢啲大型日本企業。
梁冠聰

**梁冠聰**（，）係香港足球員，司職防守中場，而家效力香港超級聯賽球會東方龍獅。

## 感情生活
2021年2月2號，梁冠聰成功向郭海𣿭求婚。

## 參考
謝德謙

**謝德謙**（，）係香港足球員，司職足球守門員，而家效力香港超級聯賽球會冠忠南區。
## 出面網頁

類:足球守門員
陳偉豪

**陳偉豪**（，）係香港足球員，司職中堅，而家效力香港超級聯賽球會香港飛馬。

## 個人榮譽
* 行政長官社區服務獎狀（2018年）

## 攷

## 出面網頁

*
劉頴匡

**劉頴匡**（，），係香港本土派人士，沙田社區網絡創辦人，學生時期亦創辦過中大本土學社。

2014年初，劉頴匡喺譚凱邦邀請之下，加入咗新民主同盟，重做咗沙田博康區嘅社區主任，但喺第二年（2015年）初，因為退聯風波、光復行動同范國威立場分歧，退出新同盟，同年佢創立咗沙網。
林鉅成

**林鉅成**（，）係香港民主同盟創始成員，前香港立法局議員同香港區議會議員，亦係位普通科門診醫生。

## 出面網頁

*
李熙媛

（葡文全稱：**Lei Hei Wun Rosalina**；葡文簡稱：**Rosalina Lei**；英文簡稱：**R**；）係微辣集團藝人，亦係網絡紅人。

## 褒貶
李熙媛喺網上用奢侈品嗮命(或賣廣告)，博得唔少關注，討論佢同家人係唔係好有錢。二〇二三年七月劉靜儀自殺後，李氏被批評有份唈劉氏，因此有責任，佢個人同微辣集團同步開始沉寂，到唨二〇二四年一月，同一批其他微辣藝人分別重新活躍起唻，但係繼續因為嗰單命案俾好多網民抵制，縱使佢否認做過與此相關嘅壞事。

## 生平
李熙媛原名**李順莊**，實際只是做過一段時間補習老師，識得㖨齡，佢加入澳門微辣之前已經同老闆六毫子係朋友，起初(二〇一七年)𠺬幕後嘅廣告發展部做嘢，一年之後(2018年)轉去幕前做KOL。

## 親戚
李熙媛個二家姐叫**李順君**（葡文全稱：**Lei Shun Kwan**；中文花名：**芷僮**；英文花名：**Sonia**），擁有澳門理工學院管理科學高等學校嘅工商管理學士學位(市場學專業)，曾經喺澳覓APP以及澳門蓮花衛視做帶貨（直播間：8tong），亦撈過飲食（舖頭名：金豬仔）。

## 演出
*2019年：恭喜八婆 扮演 新書發布會主持人
*P風暴(宣傳片？)
*「澳門20道風味」中學生短片創作比賽（宣傳片）
## 睇埋
*

## 參考

## 社媒
*李熙媛嘅YouTube頻道
*李熙媛嘅Facebook個人檔案
*李熙媛嘅Facebook專頁
*李熙媛嘅Instagram個人檔案
*李熙媛嘅Threads個人檔案
*李熙媛嘅小紅書賬號
*李熙媛嘅微博賬號
*李順君嘅YouTube頻道
*李順君嘅Instagram個人檔案
*金豬仔嘅Facebook專頁
*金豬仔嘅Instagram個人檔案
*金豬仔嘅Threads個人檔案
*金豬仔嘅微信官方賬號

類:澳門人
蘇梅埃薩拉

**蘇梅埃薩拉**係伊朗城市，喺西北部裏海沿岸，由吉蘭省負責管轄，距離首府拉什特約25公里，市內有多間大學，2006年人口36,522。
李現

（），曾經叫**李晛**，係中國大陸男演員，喺湖北省咸寧出世，荊州市長大，喺北京電影學院畢業。2011年拍嘅第一套電影叫《萬箭穿心》。2019年，佢憑住做主角嘅青春愛情戲《親愛的，熱愛的》爆紅，令好多人識得佢。

## 拎

## 出面網頁
*
*
*

類:中國電影演員
源靜香

（；），通稱係，舊時係譯**陳靜香**、**怡靜**、**靜宜**、**靜靜**等等，係藤子·F·不二雄漫畫同動畫作品《多啦A夢》入面嘅女主角，亦係五位主角入面唯一一位女仔。興趣係彈琴、沖涼同整餅乾等，但係拉小提琴就好難聽。佢第時個老公就係大雄。

## 簡介
*年齡：10歲
*性別：女
*星座：金牛座
*身高：140cm
*體重：40kg
*出生：5月2號
*國籍：
*職業：小學生
*親屬：父：源義雄、母：源美智子

## 參考
緊急情況規例條例

《**緊急情況規例條例**》（），俗稱「**緊急法**」，即香港法例第241章，係香港有關緊急狀態嘅法例，當行政長官會同行政會議認為香港進入咗「緊急情況」，就可以直接訂立合乎公眾利益嘅規例，而唔使經立法會審議。呢條條例係1922年海員大罷工之後訂立，主權移交後繼續適用。

2019年己亥逆權運動期間，香港特區政府首次引用《緊急情況規例條例》，頒佈《禁止蒙面規例》，喺10月5號午夜開始生效。24名泛民主派立法會議員同社民連梁國雄隨即入稟高等法院申請司法覆核，質疑制定《禁蒙面法》無效及違憲，高等法院11月18號裁定，今次執行《緊急情況規例條例》並唔符合《基本法》規定，《禁蒙面法》部分限制超乎合理所需，裁定違憲。但後尾港府部分理據上訴得直，《禁蒙面法》只係响非法集結或者非法遊行嗰陣先至會用。
禁止蒙面規例

《**禁止蒙面規例**》（）（香港法例第241K章），俗稱「**禁蒙面法**」，係2019年香港反修例運動期間，林鄭月娥政府曾經用行政命令訂立嘅一條香港法例。立呢條規例嘅目的係要阻止示威者蒙面去隱藏身份。

條規例喺10月4號公佈，5號開始生效。11月18號，高等法院宣判條規例違憲，12月10號正式失效。隨後律政司上訴，喺2020年4月9號獲判部分上訴得直。

## 起因
2019年，反修例運動入面，好多示威者戴頭盔、口罩、豬嘴等裝束隱藏身份做犯法嘢（包括非法集結同刑事毀壞），警方難以追查身份，建制派向政府提議用法例去禁止蒙面。

## 經過
2019年10月4號朝早，香港特別行政區行政會議召開特別會議，外界估計係傾禁蒙面法，當日下晝三點行政長官林鄭月娥正式宣佈有關法例，擺落香港法例第241K章，並會喺10月5號午夜午夜開始生效。呢條規例係特區政府第一次引用《緊急情況規例條例》安排嚟用行政命令立規例。

前學聯副秘書長岑敖暉向高等法院對有關法例提出司法覆核同申請臨時禁制令暫緩執行，但最後被拒批禁制令，法例如期生效。

2019年11月18號，香港特別行政區高等法院宣判《禁止蒙面規例》違憲，同日香港警方亦宣布暫停禁蒙面法執法。2019年12月10號，《禁止蒙面規例》正式失效。

隨後律政司上訴，高等法院上訴庭喺2020年4月9號裁定律政司部分上訴得直，指以《緊急法》實施《禁止蒙面規例》冇違憲，但只喺「非法集結」同埋「未經批准集結」嘅情況下生效。

## 豁免情況
下面情況都可以獲豁免：
*從事專業或者受僱嘅工作，因人身安全而蒙面
*因宗教理由而蒙面
*因已經存在嘅醫學或者健康理由而蒙面

## 正反意見
### 正面
政府認為禁止蒙面之後，可以減少激進示威手段，有效平息暴亂。

### 反面
泛民主派認為訂立引用《緊急情況規例條例》去訂立禁蒙面法繞過咗立法會同公眾，屬違法違憲。反對者又批評警員照舊可以蒙面同埋遮住警員編號。亦因為咁，反修例運動就由一場逆權運動，進一步升呢做抗暴之戰。

## 參考

## 出面網頁
*保安局-禁止蒙面規例
馬頭鎮 (韶關)

**馬頭鎮**（）係中國廣東韶關轄下嘅一個鎮，喺新豐東北邊。

## 敘述
*總面積：529.85km²
*轄下社區數：3
*轄下村數：30
*戶籍人口：46351人

## 出面網頁
*马头镇简介
馬頭鎮

**馬頭鎮**可以係：
;廣東
*馬頭鎮 (韶關)：喺韶關新豐縣。
;廣西
*馬頭鎮 (南寧)：喺南寧武鳴區。
*馬頭鎮 (百色)：喺百色平果縣。
;河南
*馬頭鎮 (周口)：喺周口太康縣。
*馬頭鎮 (商丘)：喺商丘夏邑縣。
;河北
*馬頭鎮 (邯鄲冀南)：喺邯鄲冀南新區。
*馬頭鎮 (邯鄲邱縣)：喺邯鄲邱縣。
;山東
*馬頭鎮 (菏澤)：喺菏澤東明縣。
*馬頭鎮 (臨沂)：喺臨沂郯城縣。
;安徽
*馬頭鎮 (六安)：喺六安金安區。
匹克球

**匹克球**（，又譯**醃菜球**、**泡菜球**），係種用球拍擊球嘅球類運動，集合咗網球、羽毛球同乒乓波嘅元素，每次兩個或者四個人玩，場地用羽毛球場。用嘅波係硬膠造嘅薄殼中空波，大細似網球，有26個直徑約莫1厘米嘅竉。球拍形狀似大乒乓波拍，最初係木造嘅，家下有輕啲嘅玻璃纖維、混合材料同碳纖維造嘅。

醃菜波由美國西雅圖興起，由政治人同佢兩個朋友喺1965年夏天發明。Pritchard後來重改佢條狗做「醃菜」（）。

## 參考

## 出面網頁

*International Federation of Pickleball
*Pickleball Rules and Regulations

類:球類運動
豐城街道

**豐城街道**（）係中國廣東韶關轄下一街道，喺新豐中間。亦係新豐嘅政治、文化同經濟嘅中心。

## 敘述
*總面積：329.6km²
*轄下社區數：7
*轄下村數：25
*戶籍人口：87922人
*:農業人口：35117人

## 出面網頁
*丰城街道办简介
重陽木

**重陽木**（；學名：**）係大戟科秋楓屬嘅落葉喬木，喺中國華南地區啲山地成日見到。

喺華南地區啲鄉下地方，成日攞佢做行道樹。

## 樣
葉樣似蛋形到橢圓形之間，先端尖或漸尖，基部稍微偏斜或幾乎對稱。花白，每年3～4月開花。果單生喺葉杈，樣近似球形，每年9～10月結果。

## 用途
佢可以用嚟做庭院嘅觀景樹，根同葉可以攞嚟做藥，籽可以榨油，木可以做建築用材。

## 出面網頁

* 重阳木 花❀百科
* 重阳木 园林景观植物库
* 重阳木 中国林业网

類:秋楓屬
類:落葉植物
類:喬木
類:藥用植物
類:植物油庫
類:行道樹
類:木材
馬略卡島

**馬略卡島**（**Mallorca**）係西班牙巴利亞利群島最大島，面積3640平方公里，人口86萬。
索科特拉島

**索科特拉島**（**Socotra**）係也門一個島，喺阿拉伯海近亞丁灣，面積3,796平方公里。

類:島
類:也門地理
秀田古樹

**秀田古樹**（）係中國廣東韶關一公園同旅遊景區，喺新豐縣馬頭鎮東南邊4.3km嘅秀田村入面。

呢個景區雖然好隱蔽，但唔講都冇人知嘅係，公園入面種咗兩樖重陽木，嗰兩樖樹咁啱因爲種咗超過四個半世紀而出名。喺秀田村當地成日當佢做神樹，係因為喺大明嘉靖年間，秀田黃氏嘅華公喺經過秀田村黃田心時發現個地方山水好正兼氣候啱嗮人而定居喺度養鴨，點知有日出街時有兩位邋遢乞丐上門乞食。華公見到咁陰功而即刻劏鴨畀佢哋食重將自己嘅床借畀佢哋留宿。華公喺第二日朝頭早醒時發現兩位乞丐走咗佬，淨見到天上飛咗擔住重陽木籽過嚟嘅白鶴，將重陽木種咗喺田入面，過咗機年生成兩樖大樹，而且每年春天發現好多白鶴飛埋樖大樹入面唞涼。所以當地啲人又嗌佢做「鶴樹」。

個地方曾經喺2013～2015年由廣東省委辦喺韶關新豐地區搞鄉村扶貧工作時，出錢將佢搞成間公園兼景區。

## 攷

類:韶關公園
類:韶關旅遊景點
類:新豐
十二群島

**十二群島**（**Dodecanese**）係希臘一個群島，喺愛琴海東南，由十二個大島同百幾個細島組成，面積2714平方公里。最大島係羅得島。
愛奧尼亞群島

**愛奧尼亞群島**（**Ionian Islands**）係希臘一個群島，喺伊奧尼亞海，由七個大島同佢哋週圍嘅細島組成，面積2307平方公里。最大島係凱法利尼亞島。
向風群島

**向風群島**（**Windward Islands**）係細安地列斯群島中部嘅一組群島，由九十幾個島組成，面積3233平方公里。

向風群島包括下面嘅國同地區：

* 
* 馬提尼克
* 
*
*
*

## 睇埋
*背風群島
凱法利尼亞島

**凱法利尼亞島**（**Cephalonia**）係希臘愛奧尼亞群島最大島，面積787平方公里，人口3.6萬。
背風群島 (加勒比)

**背風群島**（**Leeward Islands**）係細安地列斯群島北部嘅一組群島，由三十幾個島組成，面積1467平方公里。

背風群島包括下面嘅國同地區：

*
*
*
*
*
*
*
*
*
*
*
*

## 睇埋
*向風群島
背風群島 (搞清楚)

**背風群島**可以係：
*背風群島 (加勒比)
*背風群島 (社會群島)
*背風群島 (維德角)
湯賀蘭

，全名叫**湯馬士·史丹尼·賀蘭**（，），係一個英國男演員同舞者，因為喺音樂劇《舞動人生》入面扮演主角比利·艾略特而成名。2015年6月，佢獲選喺驚奇漫畫入面做「蜘蛛俠」呢個角色。

## 攷

## 出面網頁
* 
* 

類:英格蘭男演員

類:電視演員
類:英國電影學院獎得主
梅維爾島 (澳洲)

**梅維爾島**（**Melville Island**）係澳洲一個島，喺北領地對出嘅帝汶海，面積5786平方公里。
格魯特島

**格魯特島**（**Groote Eylandt**）係澳洲一個島，喺北領地對出嘅卡奔塔利亞灣，面積2326平方公里。
閣帕岸島

**閣帕岸島**（**Ko Pha-ngan**）係泰國一個島，喺素叻府對出嘅泰國灣，面積125平方公里。
斯雷姆斯卡米特羅維察

**斯雷姆斯卡米特羅維察**（塞爾維亞語：****）係喺塞爾維亞伏伊伏丁那薩瓦河畔嘅一座城市，人口大約有4萬。

## 史

## 相

Sremska mitrovica mun.png|
Sremska mitrovica mz.png|


## 攷
寶趣玫瑰世界

係中國廣東廣州一公園兼景區，2007年12月開園，喺從化城郊街道西和村西和玫瑰街3號（105國道嘅K2487+500標記位入去城郊花卉大街後5.2km嘅位置右手邊）。

間公園亦係中國大陸第一間以玫瑰文化做特色嘅主題公園，亦係有生產同銷售、科普教育﹑休閒觀光、采摘、體驗農耕、親子同公司拓展喺埋一齊嘅多功能綜合性嘅主題公園。入面主要種咗300幾個品種嘅玫瑰、百合、魯冰花、醉蝶花、油菜、金露梅、石竹梅、海棠、三色堇、杜鵑花、蓮花、鬱金香等好多個品種嘅花卉。

## 花期
呢間公園每年每個時段放出嘅展覽都唔同，其中：

## 門票同開放時間
;門票
*成人票：平時每位￥100，節假日每位￥60。
*:註：凡係身高≥1.5m都要買成人票
*身高＜1.2m嘅細路：免費
*:1. 必須要有至少一位成年人陪同
*:2. 每兩位成人最多限帶一位細路入去
*1.2m≤身高＜1.5m嘅細路：五折
*現役軍人（要有軍官證或區級以上勞動模範證）／殘疾人（要有殘疾證）／歲數＞60嘅老坑（要有廣州嘅老人證或中國大陸嘅身份證）／學生：平時六折，節假日免費。
;開放時間
*平時：09:00～18:00
*節假日：09:00～17:00
*每日閂門前半個鐘內唔再賣飛入園
景區除特種車或搶險車外，其它車未經允許唔畀入場。

## 出面網頁
*

類:廣州旅遊景點
類:從化公園
從化區兒童公園

係中國廣東廣州一兒童公園，2012年起，2015年5月31號開園，喺從化區城郊街道東風村入面，東靠河濱北路；南靠興從路；西靠新西莊；北靠殷家莊。

佢亦係從化唯一以兒童做主題嘅公園。

## 攷

類:廣州公園
類:從化公園
珠寶 (芭蕾舞劇)

《**珠寶**》（；英文：**Jewels**）係一齣三幕芭蕾舞劇，由美國大編舞師佐治·巴倫錢（George Balanchine）所創，史上由紐約市芭蕾舞團喺 1967 年 4 月 13 號首次公演，及後廣受好評，仲贏咗多個獎，而打後俄羅斯同法國等地嘅芭蕾舞團都有嘗試表演佢哋版本嘅珠寶。

珠寶係一齣好獨特嘅芭蕾舞劇：首先，珠寶係芭蕾舞史上第一齣完整嘅**抽象芭蕾舞**（abstract ballet；指冇故仔，而係用芭蕾舞表達一啲主題嘅芭蕾舞劇）－分做「綠寶石」（Emeralds）、「紅寶石」（Rubies）、同「鑽石」（Diamonds）三幕，每幕嘅舞蹈員都會著返同嗰幕代表嗰種寶石相應色水嘅服裝，並且跳出同嗰隻色相關嘅主題，綠色代表柔和、紅色代表熱情、而白色就代表純潔優美；此外，珠寶並冇自己嘅一套專屬音樂，而係用返打前嘅芭蕾舞劇用過嘅組曲－綠寶石會配加布里埃爾·佛瑞（Gabriel Fauré）嘅曲，紅寶石會配史特拉汶斯基（Igor Stravinsky）嘅曲，而鑽石就會配柴可夫斯基（Pyotr Ilyich Tchaikovsky）嘅曲。珠寶嘅成功同呢啲獨特性質令芭蕾舞界對抽象芭蕾舞改觀。

## 睇埋
*現代芭蕾舞
*佐治·巴倫錢

## DVD
**Balanchine – Jewels by the Paris Opera Ballet* (2000). With Aurelie Dupont, Alessio Carbone, Marie-Agnès Gillot, Agnes Letestu, Jean-Guillaume Bart, Clairemarie Osta and Kader Belarbi.[8]
**Choreography by Balanchine by the New York City Ballet* (1979). With Suzanne Farrell and Merrill Ashley.
**Jewels by the Mariinsky Ballet* (2011). With Irina Golub, Uliana Lopatkina, Igor Zelensky, Andrian Fadeyev, Zhanna Ayupova

## 攷

## 拎

*Mariinsky Ballet performing Diamonds via EuroArts.
*Mariinsky Ballet performing Rubies via EuroArts.
*Balanchine Foundation.
*Balanchine Trust.
*New York City Ballet.
唐吉訶德 (芭蕾舞劇)

《**唐吉訶德**》（；英文：**Don Quixote**；西班牙文：**Don Quijote**）係一齣四幕芭蕾舞劇，由法國裔俄羅斯大芭蕾舞蹈員及編舞師莫里斯·珀蒂帕（Marius Petipa）編寫，捷克裔大作曲家路德維希·明古斯（Ludwig Minkus）作曲，首次喺 1869 年 12 月 26 號公演於莫斯科。而打後珀蒂帕同明古斯為馬林斯基芭蕾舞團（Mariinsky Ballet）將齣劇改過版，成五幕，而呢個版本喺 1871 年 11 月 21 號上演於聖彼得堡。

時至今日，唐吉訶德經已係世上其中一齣最常俾人返炒嘅芭蕾舞劇。

## 較早版本
將呢本塞萬提斯入舞，珀蒂帕同明古斯並非第一人。1740年維也納編舞家凡士希維定（Franz Hilverding）就按原著角色安排編排過。該版本1786年於巴黎被現代芭蕾舞之父諾維讓（Jean-Georges Noverrein）重新編排過。

但原著主角嘅安排，缺乏一對男女主角互動，從而難以安排雙人舞，係將小說《唐吉訶德》改編為芭蕾舞劇嘅一大難題。呢個難題喺1801年，俾巴黎歌劇院嘅芭蕾舞總監米隆成功解決。米隆選粹小說嘅第二部中嘅兩個章節改編而成，將主角則變成咗酒庄老闆女兒潔特妮（Kitri，原著中嘅 Quiteria）及同村嘅窮飛髮師傅巴西里奧（Basilio）呢對情人。

## 大要

### 原版流程
唐吉訶德芭蕾舞劇個故仔建基於同名嘅西班牙文小說，原版個流程如下：
*序幕講主角唐吉訶德醉心於幻想自己係個騎士，並且決定騎住隻馬，以流浪騎士嘅身份去冒險，想像自己會撞到佢心目中嘅完美女神*豆善妮雅*（Dulcinea）；
*第一幕場景一個西班牙小鎮，平民少女*潔特妮*（Kitri）同身為飛髮師傅嘅*巴西里奧*（Basilio）相愛，但潔特妮阿爸*羅倫佐*（Lorenzo）想潔特妮嫁俾個（潔特妮唔鍾意嘅）貴族男人*加瑪錢*（Gamache），於是潔特妮離家出走，當時個小鎮有班後生仔喺度騷擾本地嘅係生女，班後生女嘅屋企人同嗰班後生仔衝撞；喺混亂當中，唐吉訶德以為潔特妮就係豆善妮雅，同時潔特妮同巴西里奧終於決定私奔，而唐吉訶德見到潔特妮同巴西里奧相愛，覺得妒忌，跟住受羅倫佐委託，幫手去拉潔特妮同巴西里奧返嚟；
*第二幕講唐吉訶德追，去到條小村落嗰度，撞到班羅姆人，引起混亂，打後佢係個風車隔離受咗傷，喺森林入面撞到班仙子，仲去到一個古怪花園入面，見到豆善妮雅（有版本話唐吉訶德發緊夢）；
*第三幕講唐吉訶德、加瑪錢、同羅倫佐終於追上潔特妮同巴西里奧，巴西里奧攞把劍自插，以死囈羅倫佐俾佢同潔特妮結婚，但加瑪錢唔理佢，唐吉訶德就要求同佢單挑（理由係加瑪錢拒絕一個垂死者嘅最後願望），加瑪錢走佬，然後羅倫佐無可奈何噉應承俾兩個人結婚－呢個時候巴西里奧攞返把劍出嚟，原來佢衹係扮自插；
*第四幕就講潔特妮同巴西里奧結得成婚，有情人終成眷屬。

### 編舞特點
喺編舞上，唐吉訶德芭蕾舞劇有以下特徵：
*場表演首先實會有好幾段由潔特妮同巴西里奧一齊跳嘅雙人舞，多數亦會有由唐吉訶德做嘅變奏舞；
*第一幕中段，通常會有段由一大班配角男女舞蹈員跳嘅舞－扮演個小鎮嘅居民；
*第四幕講有情人終成眷屬，會有一班配角跳歡樂嘅舞；
*喺第二幕豆善妮雅出場嗰段，會有一班女舞蹈員扮演仙子配合佢跳舞，然後會有唐吉訶德同豆善妮雅做嘅雙人舞；
*羅倫佐同加瑪錢通常會由年紀大啲（體力冇噉好）嘅男舞蹈員飾演，亦都因為噉比較少會跳變奏舞。

## 圖庫

File:Hinano Eto - Don Quichotte, Kitri - Prix de Lausanne 2010-4.jpg|潔特妮變奏舞
File:Aaron Smyth - Don Quichotte, Basile - Prix de Lausanne 2010.jpg|巴西里奧變奏舞
File:Dq1.jpg|潔特妮同巴西里奧雙人舞
File:Elena Evseeva and Kimin Kim.jpg|2012 年一場潔特妮同巴西里奧雙人舞
File:Ballet Don Quijote en Teatro Teresa Carreño 2.jpg|2013 年一場唐吉訶德同豆善妮雅雙人舞；佢哋周圍有班女舞蹈員扮演仙子。


## 睇埋
*莫里斯·珀蒂帕
*路德維希·明古斯
*唐吉訶德

## 攷

## 拎

*Balanchine Foundation website.
*Balanchine Trust website.
*NYCB website.
騎士

**騎士**（；），或稱**武士**，原本係歐洲中世紀受過正規軍事訓練嘅騎兵，後嚟成為一種貴族階層。

## 睇埋
*英雄救美
*惡龍
路德維希·明古斯

**路德維希·明古斯**（，）係捷克裔嘅奧地利作曲家，代表作有唐吉訶德芭蕾舞劇當中嘅組曲。
流浪騎士

**流浪騎士**（**knight-errant**）係中世紀歐洲騎士文學中常見嘅一種角色，指周圍流浪、展示騎士風範嘅男人。
莫里斯·珀蒂帕

**馬里于斯·珀蒂帕**（，）係一個法國裔俄羅斯芭蕾舞蹈員、老師、同編舞師。珀蒂帕俾好多人認為係芭蕾舞史上最具有影響力嘅大師同編舞師之一。

## 出面網頁

類:芭蕾舞者
類:俄羅斯帝國人
日韓貿易戰

（**한일무역분쟁**，**日韓貿易紛争**，**Japan–South Korea trade dispute**） ，係指2019年7月開始，喺大韓民國同日本之間發生嘅一次影響墟冚冚嘅貿易戰，到而家仍然打緊。。

## 參考

類:日本經濟
類:南韓經濟
何靖

**何靖**（）係中國政治人，鄉下廣東湛江。2017年開始，佢做緊香港中聯辦副主任，之前做過中聯辦九龍工作部部長。

## 生平
1981至1985年，佢响中山大學歷史系中國近現代史專業讀書，1985至1988年繼續攻讀碩士研究生。1988年7月參加工作，响廣東省委八辦做秘書。1999年升到八辦培訓處副處長，同年調到香港中聯辦做人事部培訓處副處長，响2006年升處長。2006至2009年，先後做過中聯辦人事部助理巡視員、副巡視員兼培訓處處長。2009年開始做中聯辦九龍區工作部副部長，2013年升部長。2017年開始做中聯辦副主任。

2021年7月，何靖因為有份參與打壓香港民主，被美國商務部制裁。

## 參考

## 出面網頁

* 何靖動態（中聯辦網站）

類:中華人民共和國官員
類:湛江人
蔡婷婷

**蔡婷婷**係香港編劇。

## 作品

### 電視劇（無綫電視）

* 1987年：《黃金十年》編劇
* 1999年：《布袋和尚》編審（同張華標合作）
* 1999年：《金玉滿堂》編審（同陳靜儀合作）
* 2002年：《烈火雄心II》編審+編劇（同黃偉強合作）
* 2003年：《九五至尊》編審+編劇（同陳靜儀合作）
* 2004年：《棟篤神探》編審+編劇（同林少枝合作）
* 2005年：《妙手仁心III》編審+編劇（同周旭明合作）
* 2006年：《法證先鋒》編審+編劇（同陳靜儀合作）
* 2008年：《與敵同行》編審+編劇
* 2009年：《老友狗狗》編審+編劇（同梁敏華合作）
* 2011年：《法證先鋒III》編審+編劇（同梁敏華合作）
* 2012年：《護花危情》編審+編劇（同梁詠梅合作）
* 2017年：《心理追兇 Mind Hunter》編審+編劇（同冼少玲、李綺華合作）
* 2018年：《再創世紀》編審（同冼少玲合作）
* 拍攝中︰《殺手》編審（同冼少玲合作）

### 電視劇（亞洲電視）

* 1990年：《最佳才子》編劇
* 1991年：《乖女也瘋狂》編審+編劇、《觸電情緣》編審+編劇
* 1995年：《法外英雄》編審+編劇、《殭屍道長》編審
* 1996年：《我和春天有個約會》編審+編劇
* 1997年：《天長地久》編審+編劇

### 電視劇（香港電視網絡）

* 2015年：《三面形醫》編審+編劇

### 電影

* 1991年：《豪門夜宴》
* 1993年：《紙盒藏屍之公審》

## 出面網頁

* 
*
士的糖

**士的糖**，又叫**拐杖糖**，係源於德國嘅一種糖，形狀似士的，喺聖誕節零舍常見。

## 睇埋
*胡桃夾子
Processing

係一個開源嘅整合開發環境同函式庫嘅組合，屬於 Java 語系，2001年由美國藝術家 Casey Reas 同平面設計師 Ben Fry 設計，專門為電子藝術同視覺交互設計而創，原本目的係通過可視化嘅方式輔助編程教學，但家陣經已俾人廣泛噉用喺電腦圖像之上。

佢個名係指整合開發環境將簡化咗嘅源碼作出 ｢處理｣（processing），就可以得出完整嘅 Java 程式。

## 睇埋
*演算法藝術
*電腦圖像
點陣圖

**點陣圖**（；）係 2D 電腦圖像一種，指根據某種座標系統（通常係笛卡兒坐標系統）嘅整數座標，將圖切割成若干叫做像素（pixel）嘅細等份，而每粒像素嘅顏色會透過某種數學模型（通常叫色彩模式）以數值形式表示；原理類似用原粒嘅紙皮石好整齊咁砌一幅壁畫出來。

點陣圖嘅精細度叫解像度。解像度愈高，幅圖就會愈精細，但同時亦都需要嘥更多嘅記憶體嚟保存。廿一世紀嘅電腦經已先進到幅幅圖像都閒閒地都有過 1,000,000 粒像素，用佢哋整嘅圖像就噉用肉眼睇望落好似冇點點噉，但係無論一幅電腦圖像幾精細都好，如果靠得夠近，係可以睇到佢由一點點組成嘅。

## 例
舉個例說明，喺用紅綠藍色彩模式（RGB model）將一幅圖存入去佢嘅記憶體嗰陣，如果用24位元表示一個像素（每種原色用8位元），部電腦會記住「[207, 229, 78], [141, 159, 138], [146, 109, 81], ...]」噉嘅一系列數字，每組數字有三個數，每個最細係 0 最大係 255，第一個數代表嗰一點有幾多紅（R），第二個數代表嗰一點有幾多綠（G），而第三個數代表嗰一點有幾多藍（B），而成串嘢當中有 <math>n</math> 組「每組三個數」嘅數－<math>n</math> 就係幅圖嘅像素；最後形成一個[矩陣，令到部電腦可以記住幅圖嘅樣。

## 混疊
因為點陣圖係由一點點組成，喺解像度夠低嘅情況之下（點先叫做低係要睇情況，冇一定準則），可能會判斷唔到原圖係乜；爾種同一幅點陣圖可以代表多過一幅原圖嘅現象叫 aliasing（混疊）。

喺某啲情況，例如如果幅點陣圖其實係熒幕上嘅字型，爾種現象可以係大問題；如果用例如中間色嘅技巧令人睇落去偏向覺得原圖只有一個可能，爾啲技巧叫 anti-aliasing（反混疊），但係因為聽落太似行話，好多時會用第個名叫，例如中文嘅 ｢圓滑字型｣。

## 相關技術
印刷品如果有相，就要用到一種叫做落網（screening）嘅工序，基本上係將張相變成一幅點陣圖。爾種工序即使以前未有電腦印刷都係咁做，但係方法係用光學技巧 ｢曬｣ 張相落一啲化學物質上面來產生網點。

## 睇埋
*向量圖像
## 參考資料
香港中國婦女會

**香港中國婦女會**（**Hong Kong Chinese Women's Club**）係香港一個婦女組織，喺1938年10月10號創立，主要係聯絡香港各界嘅婦女團體搞慈善工作。

## 學校
*香港中國婦女會中學
*香港中國婦女會馮堯敬紀念中學
*香港中國婦女會丘佐榮學校

## 出面網頁
*

類:香港辦學團體
2D 電腦圖像

**2D 電腦圖像**（ | ）係指二維嘅電腦圖像。

## 點陣圖

一幅點陣圖（raster image）由若干粒像素（pixel）組成。一部電腦所顯示嘅點陣圖每一幅都係由一大柞像素所組成嘅，每一粒像素都有一個坐標記住佢喺邊個位置，並且有一隻色水，隻色水係由唔同濃度嘅紅、綠、同藍結合形成（例如紅溝藍會出紫），從而一齊組成一幅圖。舉個例說明，喺用紅綠藍色彩模式（RGB model）將一幅圖存入去佢嘅記憶體嗰陣，部電腦會記住「[207, 229, 78], [141, 159, 138], [146, 109, 81], ...]</math>」噉嘅一系列數字，每組數字有三個數，每個最細係 0 最大係 255，第一個數代表嗰一點有幾多紅（R），第二個數代表嗰一點有幾多綠（G），而第三個數代表嗰一點有幾多藍（B），而成串嘢當中有 <math>n</math> 噉多組「每組三個數」嘅數－<math>n</math> 就係幅圖嘅象素；最後形成一個[矩陣，令到部電腦可以記住幅圖嘅樣。

一幅點陣圖嘅解像度（resolution）係指幅圖有幾多粒像素（n），解像度愈高，幅圖就會愈精細，但同時亦都需要嘥更多嘅記憶體嚟保存。廿一世紀嘅電腦經已先進到幅幅圖像都閒閒地都有過 1,000,000 粒像素，用佢哋整嘅圖像就噉用肉眼睇望落好似冇點點噉，但係無論一幅電腦圖像幾精細都好，如果靠得夠近，係可以睇到佢由一點點組成嘅。

## 向量圖像

向量圖像（vector graphics）係相對於點陣圖嘅一種圖像記憶法。點陣圖嘅做法將一幅圖像以一大柞像素同埋「每粒像素係乜嘢色水」嘅方式嚟代表，並且要部電腦死記住每粒像素嘅色水數值。相比之下，向量圖像用嘅係一種冇噉死記性嘅做法：喺向量圖像當中，部電腦會記住幅圖有啲乜嘢形狀同每個形狀喺乜嘢位置（每種形狀都可以用一條數學式表達；睇幾何學），仲有係幅圖每一忽大致上係乜嘢色水，當個用家想睇幅圖像嗰時，部電腦再用呢啲訊息即場砌返幅圖出嚟；例：部電腦記住一幅向量圖像當中背景係白色，有一個紅色嘅圓形，圓形直徑係幾多幾多，圓心坐標喺邊（唔使好似點陣圖噉死記一大柞數字），然後當個用家叫部電腦顯示幅圖像嗰時，部電腦就即刻按照佢所知嘅呢啲訊息即刻砌返幅圖出嚟。喺某啲情況下，向量圖像儲起上嚟比較慳記憶體，而且無論放幾大，幅圖都唔會起格。

## 記住啲顏色

電腦圖像學界有研究唔同嘅方法嚟向部電腦表示一點嘅顏色。頭先提到嘅紅綠藍色彩模式係最常用嘅，幅圖每點用三個由 0 到 255 嘅數嚟表達嗰點有幾多紅幾多綠同幾多藍，但電腦圖像學界仲有第啲方法嚟向部電腦表示一點嘅顏色，例如 HSV 色彩模式噉，都係用三個數字代表一點嘅顏色，不過三個數字代表嘅唔係紅綠藍嘅濃度，而係代表色相（**H**ue；基本顏色屬性）、飽和度（**S**aturation；色彩純度）、同光度（**V**alue；色彩光度）。有電腦圖像學方面嘅學者指出，一般人類思考一隻顏色嗰陣都係傾向諗「呢隻係乜嘢色」（色相），而唔係諗「呢隻係幾多紅幾多綠幾多藍」，所以 HSV 色彩模式比較合乎直覺，對唔係專業做圖像嘢嘅人嚟講比較易用。

## 精靈圖

精靈圖（sprite）係指一啲用嚟結合埋一齊，並且產生一部大嘅景嘅二維圖像。例如係喺一隻二維嘅超級瑪利奧電子遊戲入面，個遊戲嘅程式會內含主角嘅精靈圖同埋啲怪獸嘅精靈圖，而個主角瑪利奧嘅精靈圖又會包含咗（例如）佢企喺度嗰陣嘅樣、佢行路嗰陣嘅樣、同埋佢跳嗰陣嘅樣等等。喺每一個時間點，個程式都會接收玩家俾嘅輸入（例：如果玩家撳咗個「跳」掣，就將遊戲主角向上移動），按照「個主角同每隻怪獸喺邊個位置，喺度做緊乜」呢樣訊息，揀應該用邊幾幅精靈圖，並且按照每件物件嘅位置（可以睇埋物件導向程式編寫），將呢啲精靈圖同個背景合拼埋一齊，最後形成一個畫面。

精靈圖喺廿世紀嘅電子遊戲當中極之常見，好似係香港本土出嘅小朋友齊打交（LF）系列都係用精靈圖嚟代表隻遊戲啲人物嘅。但係由廿一世紀開始，電子遊戲產業變成以三維圖像做主導，會用精靈圖嘅遊戲已經買少見少，多數都係喺一啲運算能力冇噉勁嘅平台上面出嘅遊戲嗰度先會見到，好似係手機遊戲噉。

## 睇埋
*電腦合成影像
*等軸測遊戲圖像

## 參考資料
向量圖像

**向量圖像**（**vector graphics**）係二維電腦圖像一種，係將圖解析成一系列嘅某種形狀（可以係幾何學上嘅形狀、某種字款嘅文字等等），指明爾啲形狀喺某種座標系統（通常係一種笛卡兒坐標系統）嘅乜嘢位置，同並根據某種數學模型（色彩模式）指明啲形狀係乜嘢色水；當個用家想睇幅圖像嗰時，部電腦再用呢啲訊息即場砌返幅圖出嚟。

常見用向量圖像作為基礎嘅檔案格式包括 Adobe Illustrator 格式、PDF、SVG、TrueType 字型格式等等。

## 睇埋
*點陣圖
3D 電腦圖像

**3D 電腦圖像**會係要電腦處理一啲三維嘅電腦圖像。呢啲圖像會要求部電腦記住三維嘅訊息，即係長度、闊度、同高度－相比之下，二維嘅圖像淨係使部電腦記住一幅圖像長度同闊度。三維電腦圖像嘅處理會用到二維圖像會用嘅技術（例如記顏色嘅方法），但又會涉及二維圖像唔需要嘅技術，例如係彩現（睇下面）噉。

## 三維模型

三維模型，或者叫「立體模型」，係指一個（對於部電腦嚟講）用數字呈現嘅三維物體。三維模型可以用自動或者手動嘅方法整：有研究者會用一啲架生掃描一件真實嘅物件，再將啲數據傳去部電腦嗰度，等部電腦計算出個三維模型嘅樣，例如個掃描器嘅感應器可以射啲波出嚟，喺每一點嗰度量度吓「啲波射出去嘅時間」同「返到個感應器度嘅時間」之間差幾遠，噉就可以知道喺每個點度件物件嘅表面離個感應器幾遠，跟手將呢個數據傳過去部電腦，就係有關件物件嘅形狀嘅數據；另一方面，研究者又有得手動噉整啲 3D 模型出嚟。舉個簡單嘅例子說明，以下呢段 VRML 原始碼（VRML 係一種廿世紀常用嘅程式語言，專門用嚟整立體模型）代表咗一個喺一條好幼嘅藍色圓柱上面嘅紅色球體（即係好似珍寶珠噉嘅形狀）：


```cpp
Shape {     // 整一件物體出嚟。
   geometry Cylinder {    // 設佢形狀係「圓柱體」。
      radius 0.1
      height 3.0}    // 碌圓柱嘅高度係 3.0 個單位，但係半徑得嗰 0.1 個單位－係一碌好幼嘅圓柱。
   appearance Appearance {
      material Material { diffuseColor 0.1 0.1 0.9 }     // 設佢色水係藍色。
   }
}

Transform {     // 整一件新物體
   translation 0 2.5 0     // 將佢移去第一件物體 2.5 單位噉高嘅高度。
   children [
      Shape {
         geometry Sphere { radius 1 }     // 設佢形狀係「球體」，半徑係 1 個單位。
         appearance Appearance {
            material Material { diffuseColor 1 0 0 }     // 設佢色水係紅色。
         }
      }
     ]
}
```

呢段碼係一個簡單嘅例子，一啲複雜啲嘅模型－好似係一個人類角色嘅立體模型－閒閒地可以有成幾千幾萬行呢啲噉嘅碼。

## 多邊形網格

多邊形網格係常用嘅三維模型。呢啲模型會用類似上面嗰段 VRML 碼噉嘅程式語言，話俾部電腦聽個模型有幾多個角（vertex）、每隻角嘅位置坐標、每兩個角之間有冇邊（edge）、同埋（如果有）塊表面係乜嘢色水呀噉。當個用家要睇個三維模型嗰陣，部電腦就會即場砌返個模型出嚟，再考慮個用家由乜嘢角度睇緊個模型，計出最後個平面影像應該係點嘅樣。廿一世紀開始嘅電腦運算能力勁到可以俾個用家即場改變觀察角度，即刻以肉眼睇唔到嘅速度計出由呢個新角度睇個模型會係乜樣，等個用家可以自由噉。

好似係以下呢個立方體嘅立體模型噉：

上圖所示嘅如下：部電腦記住咗一個串數字，代表每隻角嘅坐標位置（vertex list；vn 代表第 n 隻角），跟住另一串數字記住邊對邊對角之間有邊（edge list；en 代表第 n 條邊），最後再有一串數字記住邊啲邊之間有表面（face list；fn 代表第 n 塊面）。當要用個模型嗰陣，部電腦就會睇吓個用家由乜嘢角度睇緊個模型，計出個模型由嗰個角度睇應該係點嘅樣嘅。

## 材質貼圖

材質貼圖指嘅係，個圖像處理程式要加一啲仔細位、色水、或者表面材質落一個立體模型嗰度。個電腦圖像設計師喺整好咗一個立體模型之後，好多時會想個模型表面唔淨係衹係得純色，而係想個模型望落似真實嘅物體，而真實嘅物體嘅表面好少可真係純色嘅，所以佢哋就會想加啲**材質**（texture）落個模型嗰度，令到個模型表面好似用（例如）木頭造嘅噉；佢要搵一幅二維嘅圖像返嚟，幅圖像望落似佢想要嗰款材質，然後再教部電腦將幅材質圖貼落去個模型嘅表面嗰度；成個過程可以想像成將一張有圖案嘅紙包落去一件立體物件嗰度噉。

## 睇埋
*3D 投影
*等軸測遊戲圖像

## 參考
多邊形網格

**多邊形網格**（）係電腦圖像上常用嘅 3D模型。

## 概論

呢啲模型會用類似 VRML 碼噉嘅程式語言，話俾部電腦聽個模型有
*幾多隻**角**（vertex）、
*每隻角嘅位置坐標、
*每兩隻角之間有冇**邊**（edge）、同埋
*（如果有表面）塊表面係乜嘢色水呀噉。

當個用家要睇個 3D模型嗰陣，部電腦就會即場砌返個模型出嚟，再考慮個用家由乜嘢角度睇緊個模型，計出最後個平面影像應該係點嘅樣。廿一世紀開始嘅電腦運算能力勁到可以俾個用家即場改變觀察角度，即刻以肉眼睇唔到嘅速度計出由呢個新角度睇個模型會係乜樣，等個用家可以自由噉。

好似係以下呢個立方體嘅立體模型噉：

上圖所示嘅如下：部電腦記住咗一個串數字，代表每隻角嘅坐標位置（vertex list；vn 代表第 n 隻角），跟住另一串數字記住邊對邊對角之間有邊（edge list；en 代表第 n 條邊），最後再有一串數字記住邊啲邊之間有表面（face list；fn 代表第 n 塊面）。當要用個模型嗰陣，部電腦就會睇吓個用家由乜嘢角度睇緊個模型，計出個模型由嗰個角度睇應該係點嘅樣嘅。

## 參考
材質貼圖

**材質貼圖**（）喺電腦圖像上係指，一個圖像處理程式要加一啲仔細位、色水、或者表面材質落一個立體模型嗰度。
幾何變換

**幾何變換**（）喺電腦圖像上涉及操控圖像同三維模型嘅各種屬性（位置或者角度），嚟到將想用嘅物體移去目標位置或者做某啲特定嘅變形。

## 概論

想像而家整二維電腦圖像，有一個簡單嘅四方形，個四方形可以表示為一柞點 p = [p_1,p_2,p_3,p_4]，當中 p_i 表示第 i 隻角（1 係最左上角，2 係最右上角，3 係左下角...），當部電腦俾用家要求佢顯示個四方形出嚟嗰陣，佢會做嘢係搵出嗰四個 p_i，並且喺四個 p_i 畫出適當嘅線，形成一個四方形－所以要將呢個四方形移位或者變形，基本上就係要對呢啲數字做一啲加減乘除。例如係：
*縮放（scaling）係指將件物體按比例放大 n 倍－例：將 p_1 同 p_3 之間嘅距離增加 n 倍，而 p_2 同 p_4 之間嘅距離等等... 同理。
*移位（translation）係指將物體由空間入面嘅一個位置移去另一個－例：要做嘅嘢係將一個立體模型位移 (3, 7, -10)，部電腦要將個立體模型每隻角嘅 x 坐標加 3，y 坐標加 7，同 z 坐標減 10。
*轉動（rotation）指將件物體喺空間入面旋轉若干角度，部電腦要按旋轉嘅角度同沿乜嘢旋轉嚟計出每隻角嘅新坐標。
... 等等。

專門處理電腦圖像嘅程式語言多數都會有特定嘅陳述式做幾何變換。

## 攷
電腦動畫

**電腦動畫**（）係一種用電腦整曉郁嘅圖像嘅藝術，係電腦圖像同動畫嘅一個子領域。

現代嘅電腦動畫多數係用 3D 模型嚟整嘅，但係有陣時啲人仲係會因為藝術風格或者低頻寬等嘅因素而用 2D 圖像整電腦動畫。呢種技術廣泛噉俾人攞嚟整戲（好似係彼思動畫製作室，就喺呢方面好出名）同埋電子遊戲，而當佢俾人用喺戲上面嗰陣，佢通常都會俾人稱之為「CGI」。

## 做法

喺整電腦動畫嗰陣，部電腦會記住每個 3D 模型嘅各種屬性－包括個模型嘅位置、方位同埋縮放呀噉，而動畫就即係呢啲屬性隨住時間嘅改變。要造出一幅曉郁嘅圖像有好多方法：
*最簡單嗰種電腦動畫做法係建基於關鍵格（keyframe）嘅逐一創造同編輯嘅－個設計者可以設一大柞關鍵格，再逐個逐個關鍵格噉編輯，要部電腦記實嗮喺每一個關鍵格當中，每一個 3D 模型要喺邊個位置同埋以啲乜嘢方位擺，再逐個關鍵格做彩現－每個關鍵格整返一幅 2D 嘅圖像，並且形成一串組成嗰段動畫嘅（定格）圖像，而如果關鍵格嘅數量夠多，每幅之間嘅時間間距夠短，噉將啲關鍵格逐幅逐幅播出嚟就會造成好似識郁噉嘅視覺效果。
*除咗噉，又有所謂嘅動作捕捉（motion capture）技術；喺呢種技術當中，啲程式員會俾個受過訓嘅人員戴住啲感應器喺身上，再要呢啲人員做某啲動作，跟住每一個感應器就會將佢「每一個時間點喺乜嘢位置」嘅資訊傳返去部電腦嗰度，然後程式員就會將人物嘅 3D 模型嘅各忽對應落去相應嘅感應器數據嗰度（個人物模型嘅膝頭對應個人員嘅膝頭），令到部電腦知每個時間點個人物模型嘅每一忽應該要喺乜嘢位置。
*電腦圖像學上又有方法會將某啲特定嘅變化用數學算式嚟模擬，例如用牛頓運動定律（Newton's laws of motion；由牛頓諗出嚟，可以用嚟模擬物體郁動嘅一啲方程式），話俾部電腦聽物件應該係點郁動嘅，等部電腦自動計出（例如）一嚿物件喺受到某啲力之後會以點嘅速度飛走（於是就計得出每個時間點每件物體應該喺乜嘢位置）。

同傳統動畫一樣嘅係，電腦動畫都係建基於人眼嘅錯覺嘅：一段動畫由好多幅靜態嘅圖組成，而喺播段動畫俾人睇嗰陣，部電腦查實只係將嗰啲圖逐幅逐幅按佢哋先後次序播出嚟，但係因為每幅圖像之間嘅時間間距極之短，用肉眼睇望落好似啲嘢識郁噉。

## 參考

## 睇埋
*互動式小說
*互動式電影
*電影式平台遊戲
*運動補償
數據視覺化

**數據視覺化**（）係數據科學同電腦圖像嘅一個子領域，專門研究點樣將一啲數據視像化：喺科研上，科學家同工程師會搜集一啲數據返嚟，用嚟驗證所研究嘅理論以及測試所研究嘅新機械設計係咪有用等；佢哋好多時都要嘗試用啲數據做滙報，話俾人聽自己嘅研究結果。呢個時候，佢哋就會想將自己手上嘅數據以圖像嘅形式呈現出嚟，等啲數據易理解啲。

數據視覺化一個簡單嘅例子有棒形圖表達「一個變數 x，x 每個數值有幾多個案」。

## 睇埋
*電腦圖像
電子遊戲設計

**電子遊戲設計**係遊戲設計下嘅子領域，研究點設計電子遊戲。

## 睇埋
*遊戲設計
*遊戲製作
演算法藝術

**演算法藝術**（；）係生成藝術（generative art）嘅一種，指嘅係藝術家俾一個電腦程式行，並且預期個電腦程式產生一幅藝術作品出嚟：一位做演算法藝術嘅藝術家－即係所謂嘅演算法家（algorist）－會對唔同類型嘅演算法有相當認識，並且用佢嘅呢啲知識寫電腦程式出嚟，佢知個電腦程式行咗之後會出一幅圖像，呢幅圖像係佢有意整而且想要嘅作品，而佢喺「個程式開始行」同「幅作品出咗嚟」之間冇做乜嘢嚟干預件作品嘅製成。

理論上，一幅演算法藝術作品可以用人手整－個藝術家喺寫好個程式之後可以人手噉計數同畫幅作品出嚟，但現實係，稍為複雜啲嘅程式要用人手計會好嘥時間，所以喺實際應用上，演算法藝術冚唪唥都會以電腦程式嘅方式呈現。

## 影響

演算法藝術等嘅生成藝術引起咗廿一世紀藝術界對人工智能（AI）等課題嘅思考：有研究演算法藝術嘅學者指出，當一個程式有返咁上下複雜－有成千上萬行碼－嗰陣，寫嗰個人往往會冇能力完全預測個程式嘅運作結果；假如一位演算法藝術家寫咗個咁複雜嘅程式，而個程式創出一幅佢意料之外嘅作品，噉幅作品應該算係由位藝術家創造嘅，定算係由個程式創造嘅呢？而如果幅作品係由個程式創造嘅，噉個程式算唔算係展現緊類似人噉嘅智能？

呢類問題勾起咗藝術界同人工智能領域等嘅專家嘅合作同辯論。

## 睇埋
*生成藝術
*創意
*演算法
*程式編寫
*電腦圖像
*演算法作曲
## 參考
*Oliver Grau (2003). *Virtual Art: From Illusion to Immersion* (MIT Press/Leonardo Book Series). Cambridge, Massachusetts: The MIT Press. ISBN 0-262-07241-6.
*Wands, Bruce (2006). *Art of the Digital Age*, London: Thames & Hudson. ISBN 0-500-23817-0.

## 攷

## 拎

*THE ALGORISTS.
*Algorithmic Art: Composing the Score for Visual Art - Roman Verostko.
*Compart - Database of Digital and Algorithmic Art.
*Fun with Computer-Generated Art..
*Thomas Dreher: Conceptual Art and Software Art: Notations, Algorithms and Codes.
彩現

喺電腦圖像相關領域上，**彩現**（；）係指運用電腦程式，由若干個立體模型嗰度製作出一幅二維電腦影像嘅過程。

## 場景檔案
想做彩現嘅人會首先整一個**景檔案**（scene；近似）出嚟，呢個檔案會包含咗多種資訊，包括係「個景入面用咗啲乜嘢立體模型」、「每個立體模型喺邊個位置」、「光源喺邊」、「個鏡頭擺喺邊個位置」、同埋「幾何變換」呀噉，描述個景係點嘅。然後部電腦會將呢個檔案入面嘅數據傳去一個彩現程式嗰度，等個程式做一大柞人手做唔嚟嘅運算，計出個鏡頭會睇到嘅（二維）影像應該係點嘅樣嘅，並且將個鏡頭所睇到嘅影像俾出嚟做輸出（輸出會係一幅點陣圖或者第啲二維圖像）。

## 彩現算法

掃描線彩現係最常用嘅彩現演算法之一。是但搵一幅電腦圖像，幅嘢都係由一大柞（好多時數以百萬粒）像素組成嘅。掃描線演算法會每粒像素睇一次，並且按照個鏡頭嘅位置、啲 3D 模型嘅位置、以及光源嘅位置同角度等嘅資訊嚟計出嗰粒像素應該顯示啲乜嘢色水。如是者，經過幾百萬次計算，部電腦就可以計出幅圖應該係乜嘢樣嘅。喺現代嘅電腦當中，呢啲運算快得好交關－唔使幾秒部電腦經已俾到幅圖出嚟。





個彩現程式通常都係內置咗喺個電腦圖像軟件入面嘅，而且好多時會有啲特殊功能嚟做一啲特殊效果。彩現嘅過程涉及好多唔同嘅演算法，例如：
*三維投影－係指將三維空間入面嘅點對應落去一個二維平面嗰度嘅過程。一個彩現程式要（例如）由鏡頭嗰度射多條虛想嘅線出去，再睇下鏡頭每點射出去嘅線最先接觸到個景入面邊嚿嘢，從而計出個二維圖像每一點要顯示由邊嚿嘢邊忽嚟嘅光。
*光線追蹤－個程式又可以模擬物理學上嘅光，假想有光由光源嗰度射出，並且計出每條光線會由乜嘢表面反射（同埋反射咗之後變成乜嘢顏色），最後進入個鏡頭嗰度變成乜嘢樣。呢種做法可以創造出好真實嘅圖像，但係運算量好大，所以好多時會造成要嘥好多時間做彩現。
*濃淡處理－個程式要能夠以唔同程度嘅黑暗，嚟描繪一個立體模型嘅唔同部份，就好似喺畫畫嗰陣用重啲嘅筆觸嚟令某啲地方深色啲，用輕嘅筆觸嚟令某啲地方淺色啲噉。某啲部份黑啲能夠令到一件物體望落有景深，令到佢望落比較似立體。喺現今嘅電腦圖像界，要做濃淡處理可以有好多演算法。

## 相關概念
**繪畫距離**（當中**畫**係 ****）係指一件物件要離鏡頭幾遠，先可以做彩現出現喺最終圖像度。呢個概念常用於廿世紀嘅視像遊戲：假如場景太大，電腦要實時彩現所有遠方嘅物件會消耗大量資源，隻遊戲玩起上嚟就會窒，所以遊戲開發者會設定返個繪畫距離，叫遊戲程式只顯示某段距離內嘅物件，而距離外嘅嘢就唔畫出嚟或者用簡化方式處理；呢種做法好多時都會配合距離模糊，即係將遠處嘅景物用霧化或模糊效果遮住，望落好似現實中遠物望落朦啲噉。呢種方法唔單止可以減低運算量，仲可以提升投入感。



## 睇埋
*立體模型
*遊戲引擎

## 引述

## 拎

* SIGGRAPH
第6屆香港區議會選舉

**2019年區議會一般選舉**，係香港主權移交後第6屆香港區議會選舉，喺2019年11月24號舉行。呢次選舉會重選香港十八區區議會全部452個民選議席，加埋年頭已經改選嘅27個當然議員，總共479席。議席任期四年，由2020年1月1號去到2023年12月31號為止。呢場選舉普遍被視為係對反送中運動嘅公投，同埋係中國共產黨顛覆香港選舉制度前香港最後一場自由選舉。

呢場選舉正值反送中運動，吸引大批不滿中共、香港政府同香港警察嘅選民踴躍投票，投票人數同投票率都創香港選舉嘅新高。結果支持反送中運動嘅民主派喺呢場選舉贏到開巷，攞到全港接近九成嘅絕大多數民選議席，相反畀中共操控嘅親中派就輸到甩褲，得返大約一成嘅少數民選議席，比2003年嗰時重慘烈。

呢場選舉嘅結果反映香港絕大多數民意都係支持反送中運動，令大為震驚嘅中共輸打贏要，喺之後通過港版國安法大肆迫害政治異見人士，甚至強行顛覆香港選舉制度。

## 背景
上屆區議會選舉，民主派喺雨遮革命後，強調要將運動精神帶落社區，以致多咗唔少人留意政治，甚至出現「傘後組織」成立同埋一眾政治新人（俗稱「傘兵」）參選，議席上面有增進。到2016年嘅立法會選舉，民主派攞到30席。但係之後中共同香港政府輸打贏要，以一連串官司同釋法，強行剝奪6個民選議員嘅資格，打後嘅兩場補選，民主派都處於劣勢，親中派更加第一次喺「單對單」嘅立法會補選入面贏咗，咁樣嘅情況之下，民主派聲勢低迷。

同時，戴耀廷提出「」，計劃由區議會入手，增加民主派喺立法會同特首選委入面嘅影響力。計劃打算搵大約100人去填補本身冇人選嘅白區，減少親中派自動當選嘅機會，但係計劃既冇經費，又唔夠人去參加，不過的確培養到一班人出嚟選區議會。

2019年6月，逃犯條例修訂草案掀起社會極大嘅反對浪潮，1個月內出現咗兩場超過100萬人同200萬人嘅遊行，反送中運動亦都令到選民新登記人數破咗歷年記錄，選民人數更加突破400萬人，呢啲新登記選民被視為係對香港政府不滿而催生出嚟嘅，佢哋嘅投票意向足以影響嚟緊嘅區議會選情。

亦都因為反送中運動，唔少素人都開始落區，參選區議會，當中有譚香文發起嘅反自動當選運動，但係當中開始出現撞區嘅情況，尤其是大學選區同曉麗選區引起嘅風波最大，咁啱兩區都牽涉由反自動當選運動出嚟嘅候選人。由幾十個素人組成嘅宣傳平台「自由系」亦都喺同期成立，最後民主派成功填滿所有白區，今屆選舉成為自1982年區議會成立以嚟，第一次冇區自動當選。

反送中運動去到10月都未完，香港政府更加喺10月動用《緊急情況規例條例》推行《禁止蒙面規例》，令局勢火上加油。同時，香港政府同親中派人士亦一直威脅，如果投票當日有事發生，香港政府會強行押後選舉、強行取消嗰個選區嘅選舉，甚至強行取消成個區議會嘅選舉。

## 結果

喺反送中運動仍未結束嘅情況下，民主派係呢次選舉嘅大贏家，夾埋攞到差唔多390席，幾乎控制晒各區區議會，親中派只係保得住當然議員佔近半數嘅離島區議會控制權。

民主黨繼2003年第2屆香港區議會選舉之後，取代咗民建聯做咗區議會第一大黨，而新民黨、港九勞工社團聯會就無晒所有議席。

有啲落選嘅親中派區議員獲香港政府委任公職，引發爭議：
*油尖旺區獨立親中派（九社聯、西九新動力）鄧銘心出任食水安全諮詢委員會委員。
*新民黨林梓鴻、青年民建聯主席施永泰出任青年廣場管理諮詢委員會委員，但施永泰冇份參選今屆區選。
*新民黨容海恩、民建聯何俊賢獲委任為廉署事宜投訴委員會成員，但容海恩、何俊賢冇份參選今屆區選。

## 紀錄
* 今次區議會選舉投票率係香港有民選以嚟最高（71.23%）。
* 投票人數亦都創新高（2,943,842人）。
* 第一次冇選區自動當選
* 第一次有同性戀者當選區議員（只包括已出櫃人士）：岑子杰、、韋少力
* 由1982年有區議會選舉嗰時已經當選嘅屯門區蘇炤成，受到十一次選舉洗禮，今屆畀立言香港委員打低，終於落馬。換言之，香港第一代嘅區議員只係剩低離島區嘅周玉堂（但係周玉堂係一次區議會選舉都未參加過）。而由1985年開始連續當選十屆嘅區議員重有四位，分別係觀塘區潘任惠珍、荃灣區陳琬琛、沙田區程張迎、葵青區梁耀忠。

## 後續
呢場選舉嘅結果，令中共大為震驚。香港政府輸打贏要，設立多個成員全部由香港政府委任嘅委員會，同埋搵香港政府入面嘅民政事務專員嚟架空民選嘅區議會，中共又喺2020年通過港版國安法，大肆迫害民主派，甚至強行顛覆香港選舉制度。再之後，香港政府強逼區議員宣誓，引發香港民主派區議員辭職潮。

## 註腳

## 參考


## 出面網頁
*2019年區議會選舉官方網站
*頭條日報－區議會選舉2019專頁
*on.cc東網－2019年區議會選舉結果專頁
*香港01－2019年區議會選舉互動專頁
*立場新聞－2019年區議會選舉專頁

類:2019年選舉
06
精靈圖

**精靈圖**（；）係 2D 電腦圖像成日會用到嘅一種技術。簡單講，精靈圖係一種 2D 嘅圖像，用嚟結合埋一齊、產生一幅整體嘅 output 圖像。精靈圖呢家嘢喺廿世紀嘅視像遊戲嗰度好常見，超任以及同期嘅視像遊戲，多數都係用精靈圖嚟顯示隻遊戲嘅圖像嘅，不過由廿一世紀起，視像遊戲產業變咗以 3D 圖像做主導，遊戲機遊戲明顯少咗用精靈圖，但係一啲運算能力冇咁勁嘅平台（例如係手機遊戲）依然成日會用。 

## 基本應用

想像依家有一隻採用 2D 電腦圖像嘅視像遊戲。隻遊戲嘅程式會記住描繪主角同埋啲怪獸嘅精靈圖，而主角嘅精靈圖又會包含咗（例如）主角企定定嗰陣嘅樣、行路嗰陣嘅樣、仲有係佢跳起嗰陣嘅樣... 等等。喺每一個刻時間，個遊戲程式都會
#知道隻遊戲嗰一刻要有邊啲物件（例：喺呢一刻，畫面要顯示主角、呢幾隻怪獸、仲有係呢關嘅背景）；
#知道每一件物件處於咩狀態（例：企定定唔郁嘅主角，望落會同出緊拳嘅主角唔同）；
#知道每一件物件處於咩位置；
#按照上述嘅資訊，揀要用邊幾幅精靈圖，並且
#將呢啲精靈圖同個背景合拼埋一齊，最後形成一個畫面。

廿世紀起嘅電腦運算速度夠快，就噉用肉眼睇，上述嘅過程快到好似畫面入便啲嘢真係郁緊噉。

就算到咗廿一世紀初，精靈圖喺電子遊戲製作上依然不時會用到，尤其常見於手機遊戲以及獨立遊戲等嘅遊戲類型。而包括 Unity 同埋 Unreal Engine 在內嘅主流遊戲引擎都有內置**精靈圖彩現器**同**精靈圖編輯器**等嘅多種精靈圖相關功能，例如係曉自動化噉將一幅拼合精靈圖（睇下便）斬開做一忽忽呀噉。


## 詞源同史

精靈圖嘅使用，起碼可以追溯到去街機嘅時代。1970 年代到 1980 年代嘅街機遊戲—例如係《街頭霸王》噉—經已喺度用精靈圖嚟顯示遊戲角色嘅影像，而 1977 年首次發行嘅家用遊戲機 Atari 2600 仲有內置嘅硬件，專門用嚟處理遊戲嘅精靈圖。

**精靈圖**呢個名嚟自意譯英文 **[[Sprite (傳說生物)|sprite]]** 呢隻字詞：呢隻字據講嚟自拉丁文 **spiritus** —大致係**鬼魅**或者**靈體**噉嘅意思，而打後中世紀起歐洲嘅人普遍都攞呢隻字詞（或者隻字詞嘅變體）嚟指仙子或者精靈等嘅超自然生物。用 **sprite** 嚟指一種電腦圖像技術，有人話係源自 1970 年代，由一班整顯示器嘅工程師所創嘅，講法係話精靈圖會喺背景圖像上面「飄浮」同時唔會取代幅背景，有少少似鬼或者民間傳說入便嗰啲 sprite 噉。

## 睇埋
*立體模型
*2.5D

## 註釋

## 參考
用咗嘅重要概念嘅英文名：

引用咗嘅學術文獻或者網頁：

## 拎

* 精靈圖彩現器，Unity 文件
* 精靈圖編輯器，Unity 文件
布達拉宮

**布達拉宮**係藏族宮殿建築，喺而家中華人民共和國西藏拉薩，現存建築主要喺17世紀起，起好後一路都係達賴喇嘛嘅冬宮，直到1959年為止。建築喺1994年畀聯合國教科文組織列入世界文化遺產。
樂山大佛

**樂山大佛**係唐代起嘅石佛像，亦係世界最高嘅石佛像，高71米。佛像喺而家中國四川樂山市中區，1996年畀聯合國教科文組織列入世界文化遺產兼世界自然遺產。
九寨溝

**九寨溝**係中國一處風景名勝區，喺而家中國四川阿壩九寨溝縣（本嚟叫南坪縣），1992年畀聯合國教科文組織列入世界自然遺產。
上都

**上都**係大元嘅其中一個舊都，喺而家中國內蒙古錫林郭勒多倫。嗰度原名**開平**，1260年忽必烈登基後做過首都，1267年遷都後改做夏都，直到1359年畀紅巾軍攻陷，逐漸變成廢墟。嗰度遺址（元上都遺址）喺2012年畀聯合國教科文組織列入世界文化遺產。

上都因為意大利探險家馬哥孛羅到訪過而喺西方出名。

類:中國舊都
殷墟

**殷墟**係殷商故都遺址，喺而家中國河南安陽殷都區，20世紀頭被發現，2006年畀聯合國教科文組織列入世界文化遺產。
平遙古城

**平遙古城**係大清嘅金融中心，喺而家中華人民共和國山西晉中平遙，一路保持住古代縣城格局，1997年畀聯合國教科文組織列入世界文化遺產。
大雁塔

**大雁塔**係大唐起嘅佛塔，喺而家中華人民共和國西安雁塔區，2014年畀聯合國教科文組織列入世界文化遺產。

類:大唐建築
著長靴嘅貓

《**著長靴嘅貓**》（）係童話故事，廣泛喺歐洲多地流傳。呢個古仔講到主角養咗一隻異常咁聰明嘅貓，隻貓識得好似人類噉著住靴用兩隻腳行路（**長靴貓**）而且佢仲用佢嘅機智，幫身無分文、出身寒微嘅主人得到權力同財富。

早喺十六世紀嗰時，個故仔已經有喺意大利嗰頭流傳。打後個故仔因為廣傳，而出咗多個版本，當中某啲版本就連《格林童話》都有收錄。廿世紀起最常見嗰個版本，係由法國作家沙略佩羅寫嘅。

## 名稱含意
故事入便嗰隻著住長靴行路嘅貓，自稱叫：
* 一詞嚟自法文，大致係**先生**（對男性嘅敬稱）噉解；
* 一詞係英語對貓嘅可愛稱呼，大概可以想像成等同粵語**貓貓**噉嘅意思；
所以呢個名可以理解為**貓貓先生**噉嘅意思。

，就可以解做**著長靴嘅貓**或者**著長靴嘅貓貓**噉解。

## 情節大要

以下講嘅情節，跟嘅係沙略·佩羅嗰個版本。

### 主角背景
話說好耐好耐以前有個磨坊主人，佢有三個仔。呢位磨坊主人過咗身後，佢座磨坊留俾大仔，佢隻驢就留俾二仔，而最細嗰個仔就得到阿爸隻貓。細仔生得好英俊，但身無分文又係平民出身。佢見到自己淨係得到阿爸隻貓，就唉聲嘆氣：
:「唉，大哥可以靠磨麵粉生活，二哥就有隻驢仔可以攞嚟做嘢。我呢？我諗我遲早都係窮到要煮咗隻貓嚟食。」
隻貓聽到主人喺度自怨自艾，就噉講：
:「喵。主人唔使閉翳。你俾個袋我同幫我準備一對靴。然後你就會知，你阿爸查實留咗最正嗰樣嘢俾你。」
細仔聽到，又覺得隻貓的確好聰明，諗住話唔定佢真係有計，於是佢就搵咗個袋同一對啱著嘅靴返嚟。隻貓得到想要嘅嘢之後，就孭起個袋同埋著起對靴，並且以 Monsieur Puss（**貓貓先生**）自居。

### 貓貓有計

貓貓先生第一時間去樹林，樹林裏面有好多兔仔。貓貓先生詐死引兔，輕易就捉到隻兔仔。然後佢就將隻兔條屍入袋，並且走去見國王。國王一接見佢，貓貓先生就送禮：
:「喵。國王陛下，我代表**卡拉巴斯[[侯爵]]**（）將呢隻兔仔送俾您。」
國王好高興。貓貓先生打後又好幾次殺兔送俾國王，話件禮物係嚟自卡拉巴斯侯爵嘅，次次都氹到國王開心。

有一次，貓貓先生收到消息，知道國王將會帶住公主出巡，出巡途中會經過某條河。
:「喵。主人，如果你照我講嘅說話去做，你就會行好運。你去呢條河度沖涼，淨低嘅就交俾我。」
主人決定照做，走咗去條河沖涼。佢沖沖吓，貓貓先生將主人啲衫收埋喺嚿岩石下便。過咗一陣，國王同公主坐住馬車經過。貓貓先生就大聲嗌：
:「救命呀！我嘅主人卡拉巴斯侯爵浸親呀！」
國王聽到，就即刻由馬車嘅窗嗰度伸咗個頭出嚟。佢見到係貓貓先生，就下令叫守衛去幫侯爵。貓貓先生同國王講，話侯爵頭先沖沖吓涼，有班土匪走嚟偷走侯爵嘅衫。國王於是就命令僕人去衣櫃嗰度搵幾件靚衫送俾侯爵。貓貓先生嘅主人著起國王送嘅靚衫，加上佢本人又有返咁上下俊朗，公主當場就對佢產生好感，國王同公主仲肯畀「侯爵」上車跟佢哋一齊出巡。

馬車繼續行。貓貓先生有咁快得咁快跑，快過馬車去到田地嗰度。佢同耕緊田嘅農夫講：
:「你哋要同國王講，話笪地係屬於卡拉巴斯侯爵嘅。否則你哋就會被剁成碎肉。」
班農夫俾佢嚇到，就乖乖哋照做。過咗冇耐，國王架馬車經過。國王見到笪農地好靚，就問啲農夫笪地係邊個嘅。班農夫話笪地係卡拉巴斯侯爵嘅。國王心裡就覺得卡拉巴斯侯爵係個人才。

### 誅食人魔
貓貓先生繼續計劃。佢走去笪地嘅真正主人嘅城堡：座城堡又大又宏偉，主人係一隻好有錢、識魔法曉變身嘅食人魔。貓貓先生行入城堡要求同主人會面，話座城堡咁靚搞到佢好想向主人致返個敬。食人魔聽到就肯接見。貓貓先生開口：
:「我敬愛嘅城堡主人，我聽講你有神力識變身喎。係咪真㗎？」
食人魔好得戚，即刻施展變身術，變咗做隻獅子，嚇到貓貓先生彈起。

食人魔變返原形，貓貓先生就繼續講：
:「我亦都有聽人講，話你有能力變身做好細隻嘅動物... 例如係老鼠噉呢。不過我唔係好信囉。」
:「你唔信！？」
食人魔想證明佢法力幾勁，即場變咗做隻老鼠。下一刻，貓貓先生就撲上去，將變咗老鼠嘅食人魔食落肚。





### 結局收場
就喺呢個時候，國王架馬車路經城堡。國王同公主見到座城堡咁宏偉，忍唔住停低咗架馬車喺度觀賞。貓貓先生見狀就跑出去：
:「國王陛下！歡迎嚟到卡拉巴斯侯爵嘅城堡！」
:「嘩！乜原來卡拉巴斯侯爵座城堡咁宏偉！」
國王同公主決定入城堡參觀，於是「侯爵」就將佢隻手交俾公主，拖住公主隻手跟國王行入城堡。佢哋仲享用食人魔本來準備嘅盛宴。期間公主鍾意咗「侯爵」，國王仲即場提出想俾公主嫁畀佢－如是者，原本好窮嘅後生仔就做咗貴族，名成利就。

從今以後，貓貓先生亦都生活富足，捉老鼠淨係為咗過癮。

## 文化影響

著長靴嘅貓相當出名，多次畀人改編做電影等媒體嘅作品。

例如夢工場喺二〇〇四年出嘅電腦動畫奇幻片《史力加 2》噉：呢套戲同佢嘅相關作品惡搞咗大量嘅童話故事橋段，諸如灰姑娘、白雪公主同神仙教母等都係佢哋嘅惡搞對象，而史力加 2 用咗長靴貓做佢其中一個主要角色；個角色大受歡迎，打後仲喺二〇一一年嘅《無敵貓劍俠》同埋佢嗰套續集入便擔正做主角。

由柴可夫斯基作曲嘅芭蕾舞劇《睡公主》，亦都用咗長靴貓做佢其中一個次要角色。

## 睇埋
*反英雄：長靴貓被指係頗為典型嘅反英雄，佢誅殺四圍害人嘅食人魔，救咗唔少人嘅命（英雄之舉），不過佢為咗達到目的而講咗唔少大話（英雄一般唔會做嘅嘢）而且佢誅食人魔有一部份係為咗私利—佢主人名成利就，佢自己就可以嘆世界。
*擬人化
*招財貓
*窮至有錢情節

## 註釋

## 引述

## 拎

* 著長靴嘅貓，沙略·佩羅《著長靴嘅貓》嘅英文版。
* 文學 / 著長靴嘅貓，電視橋段網呢頁講《著長靴嘅貓》。
褐小灰蝶

**褐小灰蝶屬**（學名：*Brephidium*，俗名Pygmy Blue）係灰蝶科眼灰蝶亞科之下嘅一個屬，模式種褐小灰蝶（*Brephidium exilis*）被認為係世上最細隻嘅蝴蝶。
晝行動物

**晝行動物**係指日頭行動嘅動物，同夜行動物相反。

**日行性**，即係生物主要喺日頭活動，夜晚瞓覺或者休息。動物幾時出動，會受氣溫、覓食方式、被捕食風險，同季節影響。呢種二十四小時內嘅活動節奏，同「晝夜節律」有關，屬於 身體 內在循環，但都 可以受 外在提示 影響。

挨晚黃昏 先活躍 叫「**曙暮性**」，夜晚 出動 叫「**夜行性**」，日夜 都 唔定時 活動 就叫「**隨時性**」。人類 就係 最典型 嘅 日行性動物。

植物 都有分 日行性 同 夜行性。日頭 開花 嘅植物，通常係為咗 吸引 日間活動 嘅 傳粉者；夜晚 開花，就多數配合夜行昆蟲。例如向日葵 日頭 開花 吸引 蜜蜂；有啲夜開嘅 仙人掌類植物，就係 等夜晚 出動 嘅 天蛾 嚟傳粉。

好多 動物 都屬於 日行性，即係 日頭活動，夜晚休息 或者 少郁動 。常見嘅 日行性動物 包括 哺乳類、雀鳥 同 爬蟲類 。 大部分 靈長類 都係 日行性，人類 都係 其中之一 。 

不過，要 科學上 準確界定 一種動物 係咪 日行性，其實 唔算 簡單。除咗 見到 佢哋 日頭活動 多啲 之外，仲要 配合 長時間觀察 同 數據分析 先可以判斷 。

## 攷
弄蝶科

**弄蝶科**（**Hesperiidae**）係一科蝴蝶，特徵係細隻、飛起上嚟會突然衝、觸角個波向後勾。
灰蝶科

**灰蝶科**（**Lycaenidae**）係一科蝴蝶，特徵係細隻、色水鮮艷；好多時翼上面有眼斑。
蛺蝶

**蛺蝶科**（**Nymphalidae**）係一科蝴蝶，特徵係多數前腳細隻，望落好似得四隻腳噉；色水好多時鮮艷。呢一科包含咗好多著名嘅物種，例如帝王斑蝶、小紅蛺蝶、北美眼蛺蝶、銀紋紅袖蝶、艾地堇蛺蝶、大藍閃蝶。

## 語源
蛺蝶科嘅學名係科級分類後綴「-idae」配上源自新拉丁語嘅「nymphalis」，源自拉丁文「nympha」，源自古希臘語「νύμφη」，解作新娘。

## 分佈
物種遍佈世界各地，各類陸上環境都有種類適合棲息。熱帶地區嘅物種多樣性最高，然而溫帶同寒帶地區都有好多獨特嘅類群棲息。

喺台灣記錄咗大約130種；香港94種。

## 攷
鳳蝶科

**鳳蝶科**（**Papilionidae**）係一科蝴蝶，特徵係好多時翼嗰度有「尾」；毛蟲曉產生臭味；蛹會有絲做支撐。
絲角蝶科

**絲角蝶科**（**Hedylidae**）係一科蝴蝶，特徵係細隻、啡色、觸角冇波，長又瘦嘅腹部。
粉蝶科

**粉蝶科**（**Pieridae**）係一科蝴蝶，特徵係多數白色、黃色、或者橙色；蛹會有絲做支撐。
蜆蝶科

**蜆蝶科**（**Riodinidae**）係一科蝴蝶，特徵係好多時翼上會有金屬噉嘅斑點；色水比較暗淡，以黑、橙、同藍等為主。
遷徙

**遷徙**（**migration**），係指動物大規模噉離開原居地，移動去第啲環境嗰度。

## 睇埋
*人類遷徙
*雀仔遷徙
兩性異形

**兩性異形**（ | ），又或者譯做**公乸異形**，係指一個物種嘅公同乸外形同結構上有顯著差異。
## 哺乳類
*人類：成年嘅公有鬍鬚等嘅特徵，而成年嘅乸會有明顯嘅乳房；公嘅體型比乸大些少；乸將更多能量轉成脂肪，公將更多能量轉成肌肉。
*類人猿下目：類人猿嘅公有巨大骨架，聲音更雄偉，犬齒更巨大等。
## 昆蟲
*兜蟲：公嘅有角，乸嘅冇角，而且公嘅會大隻少少。
*螳螂：乸嘅通常會明顯大隻啲。

Anthocharis cardamines Weinsberg 20080424.jpg|一隻公嘅紅襟粉蝶（*Anthocharis cardamines*）
Anthocharis cardamines female (5709794696).jpg|乸嘅紅襟粉蝶；公同乸嘅紅襟粉蝶嘅翼斑紋唔同款。唔係蝴蝶專家嘅人睇到可能以為佢哋唔同物種。
Morpho didius gynandromorphe GLAM muséum Lille 2016.JPG|一隻公乸同體嘅大藍閃蝶；佢兩邊嘅翼唔同款－一邊似公一邊似乸。

## 睇埋
*有性繁殖
仇栩欣

**仇栩欣**（，），花名「**仇B**」，係香港民主派女政治人，前成員，做過東區區議會城市花園選區議員、財務及審核委員會副主席，從政前嘅本職係銀行客戶經理。

## 簡歷
仇栩欣喺英屬香港出世，大學商科畢業，之後加入一間零售銀行做客戶經理，曾經喺炮台山分行返工。

2019年，佢受到反送中運動啟發，參與城市花園選區嘅地區工作，同埋喺同年嘅區議會選舉挑戰冧莊五屆嘅區議員許清安，最後佢亦都成功當選。

## 事件
### 反送中示威被老屈襲警
2019年8月11號東區反送中示威嗰晚，仇栩欣喺北角做緊網上直播嗰陣，畀香港警察襲擊同推落地，之後班警察仲掉返轉攞襲警嘅罪名老屈返仇栩欣轉頭，後尾仇栩欣踢保，獲警察無條件釋放返出嚟。但係12月30號，仇栩欣畀警察通知第二日會拘捕佢，想再落案起訴佢嗰晚襲警。2020年8月12號，裁判官判仇栩欣罪名唔成立，裁判官喺判詞入面不但批評警察當時對仇栩欣濫用暴力，仲斥責佢哋砌詞狡辯、大話冚大話，形容兩名警察嘅供詞大話連篇，完全唔可信。

### 參選區議員被襲
同年10月12號晚，仇栩欣擺緊街站嗰陣畀人襲擊而受傷，需要送院治理，亦係繼10月8號觀塘區梁凱晴之後第二單針對區議會候選人嘅襲擊。

### 獲選「亞洲地區推動變革嘅後生仔女」
美國有線電視新聞網（CNN）喺2019年12月選出五位「亞洲地區推動變革嘅後生仔女」（Young people across Asia pushed for change），仇栩欣做咗香港唯一獲選嘅人。

### 2021年香港區議員宣誓
2021年9月，佢參與第一場2021年香港區議員宣誓儀式，結果佢同梁詠詩、周卓奇宣誓有效，得以繼續做區議員。佢任期完結後未有競逐連任。

## 參考

## 出面網頁
*
*
*

類:香港本土派人士
雙子任務：疊影危機

《**雙子任務：疊影危機**》（）係一套2019年上畫嘅美國電影，由李安執導，韋史密夫、瑪莉伊莉沙伯雲絲迪、基夫奧雲、黃凱旋主演。
互利共生

**互利共生**（）係指一個生態系入面兩種生物合作，並且令雙方都得到利益。

## 例子

* 人狗關係

## 參考
齡

**齡**（）喺動物學對節肢動物嘅一個概念，每當一隻節肢動物脫一次，就為止大一齡。

## 睇埋
*毛蟲
解決師

《**解決師**》（）係香港無綫電視製作嘅時裝電視劇，2018年製作，2019年播出。呢套劇由王浩信、唐詩詠、陳敏之同張穎康領銜主演，並由馮盈盈、張曦雯、李天翔、苗可秀、胡琳、莊思敏、張文慈同黃嘉樂聯合演出，總監製劉家豪。

劇名「解決師」嘅意思係對專職幫黑幫解決問題嘅人嘅稱號，亦係戲入面男主角嘅職業。

## 出面網頁
*解決師 - tvb.com
牛下女高音

《**牛下女高音**》（）係香港電視廣播有限公司製作嘅時裝電視劇，由鍾景輝、吳岱融、龔慈恩、張振朗同黃心穎領銜主演，並由蔣志光、歐瑞偉、曾偉權、韋家雄、曾航生、鄭敬基、羅冠蘭、車婉婉同何雁詩聯合主演，監製黃偉聲。

雖然劇名叫「女高音」，不過劇情主要係主要環繞牛頭角下邨（牛下）舊時一間小學嘅幾位中年男舊生重組合唱團嘅過程。

呢套劇曾經因為劇中女主角黃心穎捲入安心偷食事件而無限期延期播出，更一度想搵江嘉敏重拍佢嘅戲份，但因各種因素擱置重拍，最後因為偷食事件逐漸丟淡，無綫決定解禁呢套劇，更做埋其中一套「台慶劇」。而黃心穎嘅戲份未見有明顯刪剪過。

## 出面網頁
*牛下女高音 - tvb.com
升力

有一個流體（空氣或者水等）流過一件物件嘅表面，向件物件施力，股力當中有一部份係同流體流動方向成直角嘅。呢個部份就係**升力**（**lift**）。
定期存款

**定期存款**（）係指存款戶事先約定存錢期限嘅一種銀行存款，期限完咗就攞得返本金同利息，而利息會高過活期存款。

## 睇埋
*活期存款
*個人理財
魔幻王國

《**魔幻王國**》（**The Chronicles of Narnia**），又叫《**納尼亞傳奇**》，係英國作家魯益師寫嘅奇幻小說，一套七冊。
亨利占士

**亨利占士**（**Henry James**，），係美國同英國作家，亦係現實主義文學同現代主義文學其中一位代表人物，三次畀人提名諾貝爾文學獎。
拉伯雷

**拉伯雷**（**François Rabelais**，），係法國作家，亦係人文主義其中一位代表人物。
亞瑟米勒

**亞瑟米勒**（**Arthur Miller**，），係美國劇作家，出名作品有《推銷員嘅死》。佢亦係演員瑪麗蓮夢露第三位老公。
食物鏈

（）係生態學上嘅一個概念，表示物種之間「邊種食邊種」嘅關係，代表咗物質同能量喺物種之間轉移流動嘅情況。

## 概論

淨係講昆蟲生態嘅話：

蝴蝶等嘅多數昆蟲都處於食物鏈嘅底層，有為數眾多嘅物種都係蝴蝶嘅天敵－包括咗雀鳥、蜥蜴、蜘蛛同青蛙等等都會以蝴蝶做獵食對象，而大隻啲嘅昆蟲（蜻蜓同螳螂呀噉）都會食蝴蝶，會以敏捷嘅身手（好似係雀鳥）或者設陷阱（好似係蜘蛛）捉蝴蝶或者蝴蝶毛蟲嚟食。

同時蜻蜓雖然會食蝴蝶，但又會畀第啲動物食。蜻蜓最大嘅天敵係雀鳥：雀鳥好多時都係雜食動物，會捉任何細隻過佢哋嘅動物嚟食－包括蜻蜓在內嘅各種昆蟲，都係雀鳥嘅獵物，好似燕子、雨燕同鶲在內嘅好多種雀鳥都畀人紀錄到佢哋能夠喺空中追捕蜻蜓同捉蜻蜓嚟食，而鴨同鷺等嘅水鳥，仲畀人紀錄到佢哋捕食水入面嘅蜻蜓若蟲。

## 睇埋
*獵食
*進化
*單次同多次繁殖

## 攷

## 拎
*Ecosystem. *Encyclopedia Britannica*.
勒瑰恩

**勒瑰恩**（**Ursula Kroeber Le Guin**，），係美國女作家，出名作品有奇幻小說《地海》系列。
愛明內斯庫

**愛明內斯庫**（**Mihai Eminescu**，）係羅馬尼亞浪漫主義詩人，出名作品有羅馬尼亞文詩作《Luceafărul》。
米南德

**米南德**（**Menander**，），係古羅馬劇作家，出名作品有《古怪人》同《公斷》。
蒙田

**蒙田**（**Michel de Montaigne**，），係法國文藝復興代表性嘅哲學家同作家，代表作品有《隨筆集》。
警戒作用

**警戒作用**（；）係指有毒生物進化出鮮艷色水，等獵食者容易記得佢哋。

舉個例說明，好似黃帶箭毒蛙等有劇毒嘅動物好多時身上都有鮮艷嘅顏色：呢啲有毒動物特性係，獵食者食咗佢哋會唔舒服，而根據學習原理，隻獵食者食完一次會學識唔好食嗰隻動物嘅同類，喺呢種情況下，顏色鮮艷反而變咗做一個優勢－顏色鮮艷會令嗰種有毒動物嘅外形易認，隻獵食者下次見到隻有毒動物嘅同類嗰陣，就更加大機會率醒起「上次就係食咗呢隻嘢搞到唔舒服嘅」；而隨住顏色鮮艷嘅有毒個體數量多咗（物競天擇），「顏色鮮艷」就因為同「有毒」有強嘅相關而成為咗訊號，個向獵食者傳「我好毒」呢樣資訊。

## 睇埋
*訊號理論
*操作制約

## 攷
貝氏擬態

**貝氏擬態**（ ）係一種跨物種嘅擬態現象：講緊本身冇毒、冇咩防禦能力，或者相對無害嘅物種做**模仿者**，進化到個樣似某個具備警戒作用嘅物種。噉嘅話模仿者就得到狐假虎威噉嘅作用，冇咁易畀捕食者捕食。

## 基本概論

通常**被模仿嗰方**都係因為有毒或者難消化等嘅緣故，令到捕食者唔想捉佢哋嚟食，又或者食咗一次唔舒服之後就學識唔好去食，如是者，模仿者生得似被仿者，就能夠坐享呢種效果。

畫做圖嘅話，貝氏擬態同穆氏擬態嘅關係圖如下，用咗食蚜蠅、蜜蜂同埋黃蜂做例子。喺貝氏擬態當中，有模仿者同被仿者，而喺穆氏擬態當中，雙方都同時係模仿者亦係被仿者。





貝氏擬態之所以維持得到，通常係取決於模仿者喺環境之中嘅常見度：如果模仿者數量多得滯，捕食者就更大可能試到，得知模仿者查實係食得嘅，從而削弱對擬態嘅效果，令到成個擬態系統嘅保護效果下降。

## 理論思考

喺理論層面，貝氏擬態近似訊號理論當中講到嘅不實訊號概念。不實訊號係講緊即使生物個體唔曉有意圖噉欺騙，都可以發送出同現實不符嘅訊號，但假如不實訊號太普遍，就可能令到成個訊號系統喪失可信度，比如係：
*訊號系統：有劇毒嘅動物，身上有鮮艷嘅藍色，捕食者一見到佢哋，就知有毒。
*不實訊號：某啲個體實際上冇毒，但依然生出鮮艷藍色噉嘅外形，坐享訊號帶嚟嘅利益。
*系統失效：接住落嚟，可能出現一種情況，發放不實訊號嘅個體數量多得滯，捕食者有次咁啱食到，發覺冇毒，就漸漸唔再忌憚，肆意噉捕食帶有鮮艷藍色嘅個體，令到呢種訊號冇晒效。
因此，好似噉嘅不實訊號，本質上就講求平衡，個訊號可以帶嚟利益，不過一旦採用假訊號嘅個體過多，就會引致系統崩潰。

## 物種例子

有好多種嘅昆蟲，都有貝氏擬態嘅情況。
*玉帶鳳蝶模仿紅珠鳳蝶：後者有毒，捕食者食咗會不適。
*食蚜蠅模仿蜜蜂同黃蜂：後兩者有針，能夠拮捕食者。

## 詞彙
相關概念嘅英文名：
*模仿者，
*被模仿者，

## 睇埋
*捕食

## 引述
擬態

（ ）係指透過「扮成第種生物」嚟保護自己嘅防衛機制。擬態現象要有以下三者：獵食者、受擬態者同埋擬態者。獵食者會喺捕食嘅過程中學識受擬態者唔好食、有毒或者難捉，有咗呢啲唔好嘅經驗搞到佢之後會避免捉個樣同受擬態者相似嘅生物，而擬態者就因爲個樣生得似受擬態者，而變相冇咁易俾獵食者捕食。

## 類型

擬態有得分做好多種：
### 貝氏同穆氏

貝氏（Batesian ）擬態指冇威脅性、冇毒嘅物種，生到好似一啲有威脅性、有毒嘅物種噉嘅樣，起到狐假虎威嘅作用；要做到貝氏擬態，受擬態者數量要夠多，而且兩個物種要住喺相近嘅地方。例如乸嘅金斑蛺蝶個樣生得好似有毒嘅虎斑蝶噉；乸嘅玉帶鳳蝶個紅紋嘅樣似有毒嘅紅珠鳳蝶等等。

穆氏（Müllerian ）擬態指兩種或者兩種以上都係有威脅性、有毒嘅物種，彼此之間個樣生得似－互相係對方嘅擬態者同受擬態者；佢哋色水通常都好鮮艷或者有對比色，彼此擬態令到啲獵食者唔使食咁多個體就經已學識唔好再食佢哋，加強咗警戒色嘅效果。例如係有毒嘅紫斑蝶屬當中嘅物種彼此之間有相似嘅色澤噉。

### 攻擊型

攻擊型擬態係指捕食者扮到好似無害嘅噉，藉此引佢哋啲獵物放鬆戒備。例如蘭花螳螂噉，蘭花螳螂會爬上去植物嘅枝嗰度，尤其會想搵有花嘅植物，然後佢就會用佢後面兩對腳捉實樖植物，再係噉咦左右擺動，令自己望落更加似朵喺風入面擺動嘅花噉；通常好快就會有啲細隻昆蟲，例如係蜜蜂同各種嘅蝴蝶呀噉，會飛近佢度，最後佢會一嘢伸出佢最前嗰兩隻手，將隻獵物捉住，比如係蘭花螳螂就用咗噉嘅做法。

## 睇埋
*捕食
*僞裝
*花螳螂
*竹節蟲
*竇寄生

## 引述

## 拎
穆氏擬態

**穆氏擬態**（ ）係擬態一種，指兩種或者兩種以上都係有威脅性、有毒嘅物種，彼此之間個樣生得似－互相係對方嘅擬態者同受擬態者。

## 睇埋
*貝氏擬態
*捕食
僞裝 (生物學)

**僞裝**係指生物進化到外形上似環境當中嘅物件（樹葉等），令第啲動物冇咁易留意到佢哋。

## 睇埋
*反捕食者適應
*擬態
僞裝

**僞裝**（**Disguise**）係用一啲物件去改變人嘅樣，令人認唔出自己。僞裝嘅架撐可以係假髮、眼鏡、化粧品、假鬚、戲服、面具等等。
警誡

**警誡**可以係：
*警覺，心理狀態
*警戒作用，生物對捕食者嘅警告特徵
*警司警誡，香港警方處理罪犯嘅一種方式
曾志健中槍案

**曾志健中槍案**係2019年10月1號香港一單槍擊案，喺沒有國慶只有國殤示威期間，一個十八歲男仔喺荃灣大河道同差佬衝突期間俾差佬開槍射擊，實彈打中個男仔嘅心口，傷勢一度危殆。

個中槍嘅男仔叫做**曾志健**，係荃灣公立何傳耀紀念中學嘅中五重讀生。

呢次槍擊，係2019年咁多示威抗議以嚟，第一次有人俾實彈射中。國際特赦組織質疑涉事差佬用實彈係過度武力，完全唔合理。

## 睇埋
*西灣河示威者中槍案
*升旗易得道支援反送中政治犯爭議

## 參考
觀蝶

**觀蝶**（**butterfly watching**）即係觀察蝴蝶自然生態嘅活動：觀蝶一般人都做得，可以走去野外嗰度影蝴蝶嘅相同觀察蝴蝶嘅生態，又有人會起蝴蝶園俾人觀蝶－例子有廣東嘅盈香生態園。一般嚟講，觀蝶嘅守則包括咗唔應該搔擾啲野生動物、唔應該捉喺任何生命階段嘅蝴蝶，費事擾亂生態系統。去觀蝶嗰陣時人多數會帶埋當地嘅蝴蝶圖鑑、記錄表、同相機等嘅架生，方便記錄低自己撞到嘅蝴蝶。

## 參考
核戰爭

**核戰爭**，簡稱**核戰**，係指用核武嚟打嘅仗。由於用核武殺人會一次過死好多人，而且地球上嘅核武加埋夠殺晒全人類有凸，所以核戰嘅可能性好多時會同世界末日、人類文明滅亡擺埋一齊嚟講。

人類史上，只係出現過兩次有人用核武嚟打仗，就係第二次世界大戰到尾，美軍喺廣島同長崎掟原子彈，逼日本投降。

二戰完咗之後，一路都冇出現過核戰，不過冷戰期間全世界都一路驚會發生核戰。1947年，世界末日鐘成立，係原子科學家評估人類文明距離打核戰有幾遠。
STEM教育

**STEM**係代表科學（**s**cience）、科技（**t**echnology）、工程（**e**ngineering）、數學（**m**athematics）每個英文譯寫嘅第一個字母簡寫。推動STEM教育係配合全球嘅教育趨勢，以裝備學生應對社會同全球因應急速嘅經濟、科學、科技發展所帶嚟嘅轉變同挑戰。STEM教育主要係透過科學、科技、數學教育推動。

有個別學校會喺STEM嘅基礎上加埋藝術（**a**rt）變成，但唔算流行。

## 出面網頁
*STEM 教育 - 香港教育城
城牆

**城牆**係古代軍事防禦設施，由牆體同其他輔助軍事設施構成嘅軍事防線。

## 睇埋
* 客家土樓
* 萬里長城
* 石工
The Amazing Race澳洲版 (第4季)

***The Amazing Race Australia 4***係一套第四套澳洲版嘅實寫電視遊戲節目*[[The Amazing Race Australia]]*，一個美國版*[[The Amazing Race]]*嘅澳洲人分支。片集會有十一對有關係嘅參賽者喺全世界三個洲比賽贏得最多25萬澳元嘅獎金。

呢套係自從七號網播出之後第一套喺十網絡播出嘅片集。前欖球員卜·賴恩取代咗關·保拿去做呢套片集*比賽*嘅主持。

套片集會喺2019年10月28號星期一首播。

## 結果
下面嘅組參與咗*比賽*，每一個都列示咗排名同埋關係。呢個表可能未能反映節目嘅全部內容，排名會按衝線排名排列。

*隊係指嗰隊淘汰咗。
*係指嗰隊贏咗Fast Forward。
*隊係喺非淘汰段最後到達，喺下一段*比賽*進行Speed Bump。
*係指嗰隊指定咗另一隊用U-Turn；係指嗰隊受咗佢。

## 比賽概要

### 路段
***[[南韓]]** 
***[[越南]]** 
***[[蒙古]]** 

**註解** 

## 參考

## 連出去
*
*
防禦工事

**防禦工事**（）泛指一切軍事上增加防守方優勢嘅臨時或者永久建築，例如要塞、城牆、壕溝、防空洞、障礙物... 等等。
太平站

**太平站**可以係：
;
*太平站 (廣州)：廣州地鐵14號綫嘅車站。
;
*太平站 (札榥)：北海道旅客鐵道札沼綫嘅車站。
;
*太平站 (城南)：首都圈電鐵盆唐線嘅車站。
;
*太平站 (太平)：霹靂州太平嘅火車站。
太平站 (廣州)

**太平站**（注意「平」字有鄉下話讀音，；）係廣州地鐵嘅車站，2018年12月28號開通，喺從化區太平鎮近北回歸線邊（前太平收費站位置，105國道嘅K2511+200標記位）。

呢個站係廣州地鐵系統入面，離北回歸綫最近嘅車站。佢距離北回歸綫淨得1.39km到。

## 結構
### 外觀

同其它嘅高架站一樣，呢個站嘅外觀方面，個樣似高鐵嘅高架站多啲，其中2樓部份睇落似玻璃牆。但佢有個地方同琶洲嘅會展中心唔一樣嘅係，呢個站最頂冇大隻紅字印住個站名響度。
### 樓層
呢個站一共有3層樓嘅地上區域，其中地上1樓係出入口，有設備房同市政設施；地上2樓係站廳，有票務設施，客務中心同商鋪；地上3樓係月台。站內既有休息室，又有廁所，更加有母嬰室。其中休息室有4個，喺月台範圍入面，每個月台各兩個。而廁所同母嬰室喺站廳收費區入面近北邊牆邊範圍，其中母嬰室喺殘疾人廁所門口隔籬。
#### 打掂

#### 打橫

### 站廳
太平站嘅站廳收費區喺車站東邊，西邊係過街通道。收費區有好多部扶手電梯同樓梯、專用𨋢往返月台都得。

### 月台
呢個站有兩個島式月台，喺廣從南路華軟西大門口地段嘅上空。

不過，由於實行咗快慢綫，兩綫嘅列車行嘅軌道都唔同。按道理嚟講，慢綫列車喺車站開邊嗰兩條軌道停站，而快綫列車直接喺車站埋邊嗰兩條軌道飛站唔停。不過嘅快車重未加密，所以快車喺大多數情況下經埋邊嗰兩條軌道直接飛站唔停，而慢車同快車一樣，都喺埋邊嗰兩條軌道停站。 

另外，呢個站嘅車行嗰四條軌道入面嗰兩條軌道之間，有條波口位響度，專門畀喺太平站以東北啲車站出冬瓜豆腐時，啲車會攞呢個站做總站，屆時去從化神岡、白田崗、江埔、街口一帶嘅需要轉乘其它交通工具。

### 商舖同自助服務
呢個站冇商舖，但得臺自助服務。自助服務凈得部共享雨遮響度。

### 出入口

呢個站有2個出入口，分别係A同B。

## 頭尾班車信息同配線圖
}

▼新和站
|}

## 車站歷史
### 規劃
喺2003年份地鐵規劃方案入面，嗰時嘅新華綫由花都汽車城出發，先經過人和同太和，再跟住廣從公路去到從化街口為止，嗰時路線經過廣從公路嘅佛公橋一帶。但2005年，新華綫嘅西段（花都汽車城⇆高增）被列入咗一部分，而廣從路段（太和⇆街口）直到2008年份規劃先至重新提出。

2010年，爲咗落實廣州市嘅「北優」發展戰略同埋支持從化同埋知識城嘅發展，嗰時份規劃話起，路線要起成「人」字樣，呢個站亦唔變。雖然路線提出咗快綫嘅需求，但唔經呢個站。

### 施工

*2015年10月11號，車站正式喐手起。
*2017年11月15號，新和到呢個站之間嘅高架樑框架正式鋪好兼貫通。
*2017年11月18號朝早，呢個站到神岡之間嘅高架樑框架正式貫通。
*2017年11月21號，新和⇄鄧村之間嘅環網電纜正式鋪好。
*2017年11月22號，車站正式封頂。
*2018年1月5號挨晚，喺太平站近大城雲山樓盤嘅工地現場發生起重機吊臂斷裂，揼咗喺高架嘅地鐵軌道上邊，令橋面護欄揼咗大概1m闊嘅窿出嚟。事發後雖然未造成人員傷亡，但喺105國道從化太平場路段（西南到東北行方向）搞出大塞車。
*2018年3月12號，呢個站周邊啲路軌已經鋪好嗮。
*2018年3月16號，呢個站附近已經見到有火車仔開始搞緊冷滑試驗。
*2018年8月8號丑時，呢個站到赤草（計埋出入鄧村停車場嗰橛）之間嘅接觸軌順利通過咗冷滑試驗。
*2018年8月15號，隨住呢個站到赤草（計埋出入鄧村停車場嗰橛）之間正式三權移交，路線亦開始入咗營運前調試階段。
*2018年9月26號，呢個站正式三權移交而開始營運前調試
*2018年11月30號申時，主綫一期嘅供電系統安裝工程Ⅱ標段（馬瀝⇄東風）順利搞掂單位工程驗收。

### 開通
2018年12月28號晏晝，由於一期主綫部份正式開通，呢個站亦正式開放。

## 利用狀況
呢個站主要畀喺華軟讀書啲學生、北回歸綫標誌塔玩啲遊客同附近啲樓盤、周邊啲村莊上落客為主。喺每個禮拜日晚黑同禮拜一朝早、及禮拜五晏晝到挨晚，A出入口有好多讀書啲學生上落。而B出入口喺逢每年6月21～23號期間先至有啲人流上落。其它時段除上落班高峰同週末、節假日出現有返鄉下探親啲客流之外，都比較冷清。

## 附近嘅建築同景區

### 公園
*廣州北回歸綫標誌塔
*馬仔山公園
*荔香公園
### 學校
*廣州大學華軟軟件學院
### 商場
*整租新光百德廣場
### 住宅小區
*華標·荔苑
*大城雲山
### 村落
*水南村

## 註同攷

;註

;攷

## 上一站·下一站
同心 (幾何)

喺幾何學上，兩樣物件**同心**（**concentric**）即係話佢哋中心或者中心軸喺同一位置。圓、波、圓柱、圓環都有「同心」呢個概念。
神岡站

**神岡站**（；）係廣州地鐵嘅車站，2018年12月28號開通，喺從化區太平鎮神岡嘅廣從南路段入面，佛岡村太平湖田街口（珠江國際城門口西北角，105國道嘅K2507+300標記位）。

## 結構
### 外觀

同其它嘅高架站一樣，呢個站嘅外觀方面，個樣似高鐵嘅高架站多啲，其中2樓部份睇落似玻璃牆。但佢有個地方同琶洲嘅會展中心唔一樣嘅係，呢個站最頂冇大隻紅字印住個站名響度。
### 樓層
呢個站一共有3層樓嘅地上區域，其中地上1樓係出入口，有設備房同市政設施；地上2樓係站廳，有票務設施，客務中心同商鋪；地上3樓係月台。站內既有休息室，又有廁所，更加有母嬰室。其中休息室有2個，喺月台範圍入面。而廁所同母嬰室喺站廳收費區入面近西邊牆邊範圍，其中母嬰室喺廁所嘅女廁門口隔籬。
#### 打掂

#### 打橫

### 站廳
鐘落潭站嘅站廳收費區喺車站東北邊，西南邊係過街通道。收費區有好多部扶手電梯同樓梯、專用𨋢往返月台都得。

### 月台
呢個站有兩個側式月台，喺廣從南路佛岡村嘅珠江國際城西北角隔籬嘅105國道上空。

### 商舖同自助服務
呢個站冇商舖，但得臺自助服務。自助服務凈得部共享雨遮響度。

### 出入口

呢個站有2個出入口，分别係A同B。

## 頭尾班車信息同配線圖

## 車站歷史
### 規劃
喺2003年份地鐵規劃方案入面，嗰時嘅新華綫由花都汽車城出發，先經過人和同太和，再跟住廣從公路去到從化街口為止，嗰時路線經過廣從公路嘅佛公橋一帶。但2005年，新華綫嘅西段（花都汽車城⇆高增）被列入咗一部分，而廣從路段（太和⇆街口）直到2008年份規劃先至重新提出。

2010年，爲咗落實廣州市嘅「北優」發展戰略同埋支持從化同埋知識城嘅發展，嗰時份規劃話起，路線要起成「人」字樣，呢個站亦唔變。雖然路線提出咗快綫嘅需求，但唔經呢個站。而選址方面，就揀咗喺105國道嘅K2507+300標記位（佛岡村附近嘅珠江國際城西北邊）嚟起地鐵站。

### 施工

*2015年10月11號，車站正式喐手起。
*2017年3月20號，呢個站爆出選址嘅大龍鳳，話施工設計唔符合規範。連附近嘅中石化順祥加油站話廣州地鐵方施工嘅神岡站，畀出張施工圖紙度過下距離同比例圖，擺明就係玩嘢。事件出街之後好快俾好多廣州當地媒體播報。後嚟廣州地鐵官方話根據廣州市國規委批准咗嘅施工紙，話車站嘅主體結構離嗰兩個加油站分別係36.5m到38m，加上兩個出入口離加油站最近分別淨得50.7m同102m到。正因爲呢個加油站用嘅係地下LPG儲罐，好明顯係地鐵方施工地嘅距離明顯符合住房城鄉建設部畀出嘅《汽車加油加氣設計同施工規範》（GB50156-2012）要求。所以廣州市安監局話根本就唔使將車站向東或向南移。加上選址亦係地鐵方根據嗰時從化市（而家嘅從化區）嘅總體發展規劃而定。
*2017年11月18號朝早，呢個站到太平及鄧村之間嘅高架樑框架正式貫通。
*2017年11月21號，新和⇄鄧村之間嘅環網電纜正式鋪好。
*2018年8月8號丑時，呢個站到赤草（計埋出入鄧村停車場嗰橛）之間嘅接觸軌順利通過咗冷滑試驗。
*2018年8月15號，隨住呢個站到赤草（計埋出入鄧村停車場嗰橛）之間正式三權移交，路線亦開始入咗營運前調試階段。
*2018年9月26號，呢個站正式三權移交而開始營運前調試
*2018年11月30號申時，主綫一期嘅供電系統安裝工程Ⅱ標段（馬瀝⇄東風）順利搞掂單位工程驗收。

### 開通
2018年12月28號晏晝，由於一期主綫部份正式開通，呢個站亦正式開放。

## 利用狀況
呢個站主要畀喺佛岡村、神岡地區住啲村民同返學啲學生、及珠江國際城、珠江壹城啲小區居民出入為主。

## 附近嘅建築同景區

### 住宅小區
*珠江國際城
*珠江壹城
### 村落
*佛岡村
*神岡村
### 學校
*神岡中學
*太平鎮第二中心小學
### 醫院
*神岡衛生院

## 註同攷

;註

;攷

## 上一站·下一站
雪莉

**雪莉**（ Sulli；），真名**崔真理**（최진리 Choi Jin-Ri），係南韓女歌手、主持人同演員，組合f(x)前成員。

2019年10月14號，雪莉被發現死喺屋企，終年25歲。

## 出面網頁

* 
* 
* 
* 
* 
* 
*
多啦A夢：大雄之新恐龍

《**多啦A夢：大雄之新恐龍**》（ドラえもん のび太の新恐竜）係多啦A夢第40部電影，水田版第15部作品。原本計劃2020年3月6號上映，但係因武漢肺炎日本疫情，電影會延遲至8月7號上映。作品導演今井一曉、編劇川村元氣繼《多啦A夢：大雄之金銀島》（2018年）第二次執導多啦A夢作品，同時多啦A夢50周年紀念作品，令和時代上映首部多啦A夢電影。宣傳口號：「Hello，新大雄」。

## 特點
官方預告片中恐龍有羽毛，故事繼大雄之月球探測記之後，同過去兩部大雄的恐龍（1980年）、新大雄的恐龍（2006年）劇情上有關。

## 劇情
有日，大雄發現「恐龍蛋」，孵化出新生命俾佢叫做小Q、小妙。

## 主題曲
*〈Birthday〉 主唱：Mr.Children
*〈與你重合的獨白〉 主唱：Mr.Children

## 配音員

## 沿革
* 2019年7月4號05:00（東京時間）正式公布電影標題，並釋出第一版預告片。

## 睇埋

## 參考

## 出面網頁
*電影官方網站
*
*
同心

**同心**可以係：
*同心 (幾何)，兩樣物件佢哋中心或者中心軸喺同一位置。
*同心 (官職)，日本江戶時代嘅一種官職，類似現代嘅警察。
*同心縣，中國寧夏回族自治區吳忠市轄下嘅一個縣。
加洛林帝國

**加洛林帝國**（**Carolingian Empire**）係中世紀早期歐洲西部同中部嘅一個帝國，由加洛林家族控制，800年（查理曼大帝獲教宗良三世加冕）至888年存在。
神經造影

**神經造影**（），又叫**神經成像**，涉及用某啲物理方法，產生一幅幅描述個腦某啲部份嘅圖像。呢類方法喺神經科學同心理學等領域上經常用到。

## 基本原理

神經造影所量度嘅，查實係腦入面神經元活動引致嘅物理變化：例如當神經元傳遞訊號嗰陣，其細胞膜內外會產生離子流動，形成微細嘅電勢變化，呢種變化就可以用腦電圖（EEG）等嘅方法偵測；又例如活躍嘅神經區域，需要更多能量同氧氣，於是身體就會調節血流量，將帶氧血輸送去相關位置，而功能磁振造影（fMRI）正正就係捕捉緊呢種血氧濃度變化，反映唔同腦區嘅活動情況。

## 主要類型

### MRI

當中功能磁振造影做嘅，係探測 BOLD 訊號，呢種訊號反映腦唔同部份嘅含氧血量：早喺十九世紀九十年代嗰陣，學界已經知道腦入便嘅血流同血液含氧量變化同神經活動有密切關係；當神經元活化嘅時候，該腦區左近嘅血流會增加，含氧血大概喺兩秒後會取代缺氧血，而呢個變化會喺四至六秒之間達到高峰，跟住再跌返落原本水平，通常仲會稍微跌低過原本水平。功能磁振造影靠嘅，就係含氧血同缺氧血有唔同特質，對某啲嘢嘅反應唔同。

功能磁振造影數據，會量度到腦唔同區域嘅 BOLD 訊號。呢度牽涉到空間解像度方面嘅考量，即係講緊功能磁振造影區分相鄰位置嗰時有幾精細：喺實際應用上，研究者會將個腦分做若干粒體素－ ；體素係一粒粒細嘅三維長方體，其尺寸受制於切片厚度、切片面積同埋掃描過程加嘅格線；體素愈細，空間解像度就謂之愈高。以二零二零年代嘅技術睇，體素大至 4 至 5 毫米咁長，而再高解像度嘅功能磁振造影體素可以再細啲，去到以毫米以下嘅單位計算。

### 腦電圖

腦電圖（簡稱 EEG）係一種記錄腦電活動嘅技術。原理係透過將電極放喺頭皮上，量度大量神經元同步射動作電位嗰時產生嘅微弱電壓變化。由於神經元傳遞訊號牽涉離子穿過細胞膜移動，當成千上萬個神經元同時活化，就會喺頭皮表面形成可以檢測到嘅電場，只係呢啲電場極其微弱噉解。腦電圖對時間變化嘅靈敏度非常高，可以以毫秒為單位反映腦部活動，所以特別適合研究腦對感覺刺激、語言或者注意力等快速過程嘅即時反應。不過，佢嘅空間解像度相對較低，難以精確定位腦內訊號嘅來源位置。




### 腦磁圖

## 睇埋
*腦圖譜
*連接組
*神經心理學：結合神經科學同心理學，成日用到神經造影。
*獨立成份分析：神經造影研究成日用呢種方法嚟清除雜訊。

## 引咗

參考文獻：

*


## 註解

## 拎
表現主義

**表現主義**（；英文：**expressionism**）係廿世紀初起源於德國嘅一場現代主義藝術運動。表現主義嘅核心諗頭係強調以主觀嘅角度描繪世界，而唔追求客觀噉描繪世界，所以好多時會用極端嘅情感表現，務求令讀者或者觀眾喺情緒上受到件作品感染，好似係表現主義嘅畫噉，就具有以下嘅特徵：
*會扭曲現實，畫起嘢上嚟唔追求要畫作似實物－呢點同（好多時重視盡可能噉畫得似實物）嘅傳統歐洲畫藝成強烈對比；
*喺用色上大膽，一幅畫作裏面有對比好強好刺眼嘅多種顏色；
*將物件嘅某啲特徵誇大，追求加強情緒效果。

以挪威畫家孟克（挪威文：Edvard Munch）喺 1893 年畫嘅作品《吶喊》（德文：*Der Schrei der Natur*，意思係「大自然嘅吶喊」）為例。吶喊廣泛噉俾人認為係表現主義嘅代表作之一，幅畫用咗極度扭曲嘅線條，色彩上好唔似自然景物，而且幅畫嘅主角特徵誇大（身體有誇張、唔真實嘅扭曲），令成幅畫帶有好強烈嘅焦慮恐慌情緒。

表現主義喺一戰前崛起（不過亦有學者指出，德文地區嘅藝術早喺中世紀經已有表現主義嘅特徵）。話咁快就喺以柏林做中心嘅德國－以至成個日耳曼歐洲（包括挪威、瑞典、同奧地利等地區）－大受歡迎。打後，表現主義仲擴展咗去畫同詩以外嘅藝術型式當中，例子有表現主義建築（expressionist architecture）。

## 精選畫作


File:August Macke 005.jpg|August Macke, *Lady in a Green Jacket,* 1913
File:Ernst Ludwig Kirchner - Nollendorfplatz.jpg |Ernst Ludwig Kirchner, *Nollendorfplatz*, 1912
File:Kirchner - Selbstbildnis als Soldat.jpg |Ernst Ludwig Kirchner, *Self-Portrait as a Soldier*, 1915


## 睇埋
*德國藝術
*寫實主義
*印象派，有唔少學者認為表現主義係對好似寫實主義同印象派等追求真實嘅畫派嘅一種抗議。

## 攷

## 參考
*Antonín Matějček cited in Gordon, Donald E. (1987). *Expressionism: Art and Idea*. New Haven: Yale University Press. ISBN 9780300033106
*Jonah F. Mitchell (Berlin, 2003). Doctoral thesis. *Expressionism between Western modernism and Teutonic Sonderweg*. Courtesy of the author.
*Friedrich Nietzsche (1872). *The Birth of Tragedy Out of The Spirit of Music*. Trans. Clifton P. Fadiman. New York: Dover, 1995. ISBN 0-486-28515-4.
*Judith Bookbinder, *Boston modern: figurative expressionism as alternative modernism*, (Durham, N.H.: University of New Hampshire Press; Hanover: University Press of New England, ©2005.) ISBN 1-58465-488-0, ISBN 978-1-58465-488-9
*Bram Dijkstra, *American expressionism: art and social change*, 1920–1950, (New York: H.N. Abrams, in association with the Columbus Museum of Art, 2003.) ISBN 0-8109-4231-3, ISBN 978-0-8109-4231-8
*Ditmar Elger *Expressionism - A Revolution in German Art*. ISBN 978-3-8228-3194-6
*Paul Schimmel and Judith E Stein, *The Figurative fifties: New York figurative expressionism, The Other Tradition* (Newport Beach, California: Newport Harbor Art Museum: New York: Rizzoli, 1988.) ISBN 978-0-8478-0942-4 ISBN 978-0-91749312-6
*Marika Herskovic, *American Abstract and Figurative Expressionism: Style Is Timely Art Is Timeless* (New York School Press, 2009.) ISBN 978-0-9677994-2-1.
*Lakatos Gabriela Luciana, *Expressionism Today*, University of Art and Design Cluj Napoca, 2011.

## 拎
*
大麥哲倫星雲

**大麥哲倫星雲**，又叫**大麥哲倫星系**，係個喺銀河系嘅衛星星系，麥哲倫星雲嘅成員，距離五萬秒差距（～16.3萬光年），直徑4,300秒差距（～1.4萬光年）。係第三近我哋住嘅銀河系。
## 睇埋
*細麥哲倫星系

## 攷
天鵝座X-1

**天鵝座X-1**係個喺天鵝座嘅雙星系統，亦係一個主要嘅X光源，天文學界估計佢係個黑洞。
蒭藁增二

**蒭藁增二**係個喺鯨魚座嘅紅巨星，距離地球418光年，亦係地球睇到其中一個最光嘅星雲。
半人馬座ω

**半人馬座ω**係個喺半人馬座嘅球狀星團，距離地球18,300光年，亦係銀河系入面最大嘅球狀星團。
畢宿星團

**畢宿星團**係個喺金牛座嘅疏散星團，距離地球151光年，亦係最近地球嘅星團。
獵戶座大星雲

**獵戶座大星雲**係嚿喺獵戶座嘅瀰漫星雲，距離地球1344 ± 20光年，亦係地球睇到其中一嚿最光嘅星雲。
室女A星系

**室女A星系**係個喺室女座嘅橢圓星系，距離地球5350萬光年，入面有約莫12,000個球狀星團。

## 相
}

## 睇埋

* 梅西亞天體
* 梅西亞天體一覽
* 深空天體
* NGC天體一覽

## 拎

* M2,SEDS Messier pages
* M2, Galactic Globular Clusters Database page
* Historic observations of M2
*
人馬座A*

**人馬座A***係個喺人馬座嘅電波源，距離地球25,900 ± 1,400光年，係銀河系中心超大質量黑洞喺嘅埞方。
海山二

**海山二**係個喺船底座嘅恆星系統，距離地球7,500光年，亦係幾近地球嘅巨大質量恆星，質量超過太陽100倍。
半人馬座A

**半人馬座A**係個喺半人馬座嘅透鏡星系，距離地球1370萬光年，亦係最近地球嘅其中一個電波源。